cyanic-selkie/wikianc huggingface dataset:
എൻമകജെ
കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് എൻമകജെ. ഇതിന്റെ കാര്യനിർവഹണ തലസ്ഥാനം പെർളയാണ്. കാസർഗോഡ് താലൂക്കിൽ മഞ്ചേശ്വരം ബ്ളോക്കിലായി എൻമകജെ ഗ്രാമപഞ്ചായത്തിലാണ് ഈ ഗ്രാമം. മുമ്പ് ഇത് കുമ്പള അതിർത്തിയിലായിരുന്നു. ഇവിടെ മുമ്പുണ്ടായിരുന്ന കുംമ്പള രാജാക്കൻമാർ കരം പിരിവിൻറെ ചുമതല ചില കുടുംബക്കാർക്ക് നൽകിയിരുന്നു. ഇവിടെയുള്ള മറാട്ട, രാജാവൂർ എന്നീ ജാതിക്കാർ മഹാരാഷ്ട്രയിൽ നിന്ന് കുടിയേറിയവരാണ്.
ജനസംഖ്യ
2001 ലെ ഇന്ത്യൻ സെൻസസ് പ്രകാരം എൻമകജെയിലെ ആകെ ജനസംഖ്യ 11,773 ആണ്. അതിൽ 5,932 പേർ പുരുഷന്മാരും 5,841 പേർ സ്ത്രീകളും ആണ്.
ഗതാഗതം
കൂടുതൽ കുന്ന് പ്രദേശമായത് കൊണ്ട് റോഡ് ഗതാഗതം വളരെ പ്രയാസമാണ്. എൻമകജെ റോഡ് മംഗലാപുരത്തേക്കുള്ള നാഷ്ണൽ ഹൈവേയുമായി ബന്ധപ്പെട്ടു കിടക്കുന്നു. സമീപത്തുള്ള റയിൽവേ സ്റ്റേഷൻ മംഗലാപുരം - പാലക്കാട് ലൈനിൽ വരുന്ന മഞ്ചേശ്വരമാണ്. വിമാനത്താവള സൗകര്യം മംഗലാപുരത്തുണ്ട്. മിക്ക ഇടങ്ങളിലും കാൽനട റോഡ്കളാണ് ഉള്ളത്. ആദ്യ കാലങ്ങളിൽ കാളവണ്ടികളിലായിരുന്നു യാത്ര. ബ്രട്ടീഷുകാരുടെ ഭരണകാലത്താണ് മിക്കവാറും റോഡുകൾ നിർമ്മിക്കപ്പെട്ടത്.
ഭാഷ
വിവിധ ഭാഷകൾ ഉപയോഗിക്കുന്നുണ്ട് ഈ പ്രദേശത്ത്. മലയാളം, കന്നട, തുളു, കൊങ്കണി എന്നിവ അതിൽ പ്രധാനപ്പെട്ടവയാണ്. കുടിയേറി വന്ന തൊഴിലാളികൾ ഹിന്ദിയും തമിഴും സംസാരിക്കുന്നു. കാസർഗോഡിന്റെ ഭാഗമായ മഞ്ചേശ്വരം നിയോജകമണ്ഡലത്തിലാണ് ഈ ഗ്രാമം ഉൾപ്പെടുന്നത്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
വൃദ്ധസദനം
മറ്റ് ആശ്രയമില്ലാത്ത വൃദ്ധർക്ക് ശരണം നൽകുന്ന സ്ഥലമാണ് വൃദ്ധസദനം. ആധുനിക കാലഘട്ടത്തിൽ കൂട്ടുകുടുംബ വ്യവസ്ഥയിൽ ഉണ്ടായ തകർച്ചയും അണുകുടുംബങ്ങളുടെ ആവിർഭാവവും നിമിത്തം വൃദ്ധരുടെ ശുശ്രൂഷയിൽ വേണ്ടത്ര ശ്രദ്ധ ചെലുത്താൻ കുടുംബംഗങ്ങൾക്ക് കഴിയാത്തതാണ് വൃദ്ധസദനങ്ങൾ രൂപീകൃതമാകുന്നതിന് സാഹചര്യം ഒരുക്കിയത്. ആതുര ശുശ്രൂഷാ രംഗത്ത് വന്ന അത്ഭുത പൂർണമായ വളർച്ചനിമിത്തം വൃദ്ധജനങ്ങളുടെ എണ്ണത്തിൽ വന്ന വർദ്ധന മറ്റൊരു കാരണമാണ്.
മതസംഘടനകൾ, സന്നദ്ധ സംഘങ്ങൾ, സർക്കാർ തുടങ്ങിയവരാണ് സാധാരണയായി വൃദ്ധസദനങ്ങൾ നടത്തുന്നത്. സർക്കാർ നടത്തുന്ന വൃദ്ധസദനങ്ങളിൽ 55 വയസിനുമേൽ പ്രായമുള്ളവർക്കാണ് പ്രവേശനം നൽകുന്നത്. കേരളത്തിൽ സർക്കാർ നടത്തുന്ന 11 വൃദ്ധസദനങ്ങളാണുള്ളത്.ഇവിടെ പ്രവേശനം ആഗ്രഹിക്കുന്നവർ അതത് സ്ഥാപനത്തിന്റെ സൂപ്രണ്ടിന് അപേക്ഷ നൽകണം. ജില്ലാ പ്രബേഷൻ ഓഫീസർ നൽകുന്ന അന്വേഷണ റിപ്പോർട്ട് ലഭിച്ചതിനുശേഷം പ്രവേശനകാര്യത്തിൽ തീരുമാനമുണ്ടാകും.
വൃദ്ധസദനങ്ങൾക്ക് പുറമേ വൃദ്ധജനങ്ങൾക്കുള്ള ഡേകെയർ സെന്ററുകളും സർക്കാർ നടത്തുന്നുണ്ട്. തിരുവനന്തപുരം, എറണാകുളം, കോഴിക്കോട് എന്നിവിടങ്ങളിലായാണ് ഇത്തരം മൂന്ന് ഡേകെയർ സെന്ററുകൾ പ്രവർത്തിക്കുന്നത്. ഇവിടെ പകൽ സമയങ്ങളിൽ ലക്ഷുഭക്ഷണം, ആതുരശൂശ്രൂഷ, സംരക്ഷണം, അഭയം എന്നിവ നൽകപ്പെടുന്നു.
വിക്ടോറിയ ജസ്റ്റിസ്
വിക്ടോറിയ ഡാൻ ജസ്റ്റിസ് (ജനനം: ഫെബ്രുവരി 19, 1993) ഒരു അമേരിക്കൻ അഭിനേത്രിയും ഗായികയുമാണ്. 2000 കളിൽ നിക്കലോഡിയൺ ചാനലിന്റെ സോയെ 101 (2005-2088) എന്ന പരമ്പരയിലെ ലോള മാർട്ടിനെസ്, പിന്നീട് വിക്ടോറിയസ് എന്ന പരമ്പരയിലെ ടോറി വെഗാ (2010 - 2013) എന്നീ വേഷങ്ങളിലൂടെയാണ് അവർ പ്രശസ്തി നേടുന്നത്. ദ ബോയ് ഹു ക്രൈഡ് വെയർവുൾഫ് (2010), ഫൺ സൈസ് (2012), ദ ഫസ്റ്റ് ടൈം (2012) നവോമി ആന്റ് എലിസ് നോ കിസ് ലിസ്റ്റ് (2015) തുടങ്ങിയ സിനിമകളിലും അവർ ശ്രദ്ധേയ വേഷങ്ങൾ ചെയ്തിട്ടുണ്ട്.
2015-ൽ, MTV ടെലിവിഷൻ പരമ്പരയായ ഐ കാൻഡി യിൽ ലിൻഡി സാംപ്സൺ എന്ന കഥാപാത്രമായി അഭിനയിച്ചു. സംഗീതത്തിൽ വിക്ടോറിയ ജസ്റ്റിസ്, നിക്കലോഡിയൺ ചാനലിന്റെ സ്പെക്ടാക്കുലർ എന്ന സംഗീതപ്രാധാന്യമുള്ള ടെലിവിഷൻ സിനിമയ്ക്ക് ഉൾപ്പെടെ അവർ അഭിനയിച്ച ചിത്രങ്ങൾക്കുവേണ്ടി നിരവധി ഗാനങ്ങൾ ചെയ്യുകയുണ്ടായി
അവലംബം
വർഗ്ഗം:1993-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ അഭിനേതാക്കൾ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:ജീവിച്ചിരിക്കുന്ന പ്രമുഖർ
ബിൽക്കീസ് ഐ. ലത്തീഫ്
2009ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച സാമൂഹ്യ പ്രവർത്തകയും എഴുത്തുകാരിയുമാണ് '''ബിൽക്കീസ്  ഐ. ലത്തീഫ്'''. ആന്ധ്രപ്രദേശിലെ ചേരികൾ കേന്ദ്രീകരിച്ച് സാമൂഹ്യ പ്രവർത്തനം നടത്തി. ,  അനേകം ലേഖനങ്ങളും അഞ്ച് പുസ്തകങ്ങളും എഴുതിയിട്ടുണ്ട്. Fragrance of Forgotten Years and The Ladder of His Life : Biography of Air Chief Marshal Idris Latif. സമൂഹത്തിന് നൽകിയ സംഭാവനകൾക്ക് ഇന്ത്യ സർക്കാർ 2009-ൽ ഏറ്റവും ഉയർന്ന നാലാമത്തെ സിവിലിയൻ ബഹുമതി പത്മശ്രീ നൽകി.
ഭൗസാഹബ് മാരുതി തലേക്കറുടെ ശിരച്ഛേദം
2000 ഫെബ്രുവരി 27നാണ് പാകിസ്താനി സൈനികരും ഇല്യാസ് കശ്മീരി എന്നയാളുടെ നേതൃത്വത്തിൽ പന്ത്രണ്ടിലധികം ഹുജി തീവ്രവാദികളും ചേർന്ന സംഘം  ഭൗസാഹബ് മാരുതി തലേക്കർ എന്ന ഇന്ത്യൻ സൈനികന്റെ ശിരച്ഛേദം നടത്തിയത്. ജമ്മു കശ്മീരിലെ രജൗറി ജില്ലയിലാണ് ഇത് നടന്നത്. തലേക്കർ ഡ്യൂട്ടിയിലുണ്ടായിരുന്ന അശോക് ലിസണിംഗ് പോസ്റ്റ് മൂന്ന് പാകിസ്താനി പോസ്റ്റുകളാൽ ചുറ്റപ്പെട്ട അവസ്ഥയിലായിരുന്നു. മോർട്ടാർ, റോക്കറ്റ് ആക്രമണങ്ങളുടെ മറവിലാണ് ഒരു വലിയ സംഘം ഈ പോസ്റ്റ് ആക്രമിച്ചത്. അവിടെയുണ്ടായിരുന്ന മറാത്ത ലൈറ്റ് ഇൻഫൻട്രിയിലെ ഏഴ് സൈനികരും കൊല്ലപ്പെട്ടു. തലേക്കറുടെ ശിരസ്സ് അക്രമികൾ പാകിസ്താനിലേയ്ക്ക് കൊണ്ടുപോയി. ശിരസ്സുമായി നിൽക്കുന്ന ഇല്യാസ് കശ്മീരിയുടെ ചിത്രം പാകിസ്താനി പത്രങ്ങൾ പ്രസിദ്ധീകരിച്ചിരുന്നു.
References
വർഗ്ഗം:തീവ്രവാദം വർഗ്ഗം:കൊലപാതകം വർഗ്ഗം:ഇന്ത്യാ-പാക് ബന്ധങ്ങൾ
പനമരം ബ്ലോക്ക് പഞ്ചായത്ത്
വയനാട് ജില്ലയിൽ 2010ൽ രൂപീകരിക്കപ്പെട്ട ഒരു ബ്ലോക്ക്. പുൽപ്പള്ളി,മുള്ളൻകൊല്ലി,പനമരം,കണിയാമ്പറ്റ എന്നീ ഗ്രാമ പഞ്ചായത്തുകൾ ചേർന്നതാണ് പനമരം ബ്ലോക്ക് പഞ്ചായത്ത്.
വർഗ്ഗം:വയനാട് ജില്ലയിലെ ബ്ലോക്ക് പഞ്ചായത്തുകൾ
ആറാലുമൂട്
കേരളത്തിലെ തിരുവനന്തപുരം ജില്ലയിലെ തിരുവനന്തപുരം നഗരത്തിൽ നിന്നും പതിനാറു കിലോമീറ്റർ അകലെ സ്ഥിതിചെയ്യുന്ന ഗ്രാമമാണ് ആറാലുംമൂട്. ആറാലുമൂട് ചന്ത വിവിധ കാർഷിക കരകൗശല  വസ്തുക്കൾക്ക് പ്രസിദ്ധമാണ്. നെയ്യാറ്റിൻകര മുനിസിപ്പാലിറ്റിയുടെ  ഭാഗമാണ് ഈ പ്രദേശം. കേരളം സർക്കാരിന് കീഴിലുള്ള പൊതുമേഖലാ സ്ഥാപനമായ കേരളാ ഓട്ടോമൊബൈൽ ലിമിറ്റഡ്. സ്വകാര്യ മേഖലയിലെ ശ്രീ വിവേകാനന്ദ മെമ്മോറിയൽ  സ്കൂൾ എന്നിവ   ഈ പ്രദേശത്തെ പ്രമുഖ സ്ഥാപനങ്ങളാണ്.
മെഴുകുതിരി
പ്രവർത്തനം
thumb|250px|മെഴുകുതിരികൾ - മലയാളം വിക്കിപീഡിയയുടെ 10-ാം പിറന്നാളിന്റെ കേക്കിൽ തുണി കൊണ്ടോ നൂലുകൊണ്ടോ ആണ് മെഴുകുതിരിയിലെ തിരി നിർമ്മിച്ചിരിക്കുന്നത്. തിരി ആദ്യം കത്തിച്ചുകൊടുക്കേണ്ടതുണ്ട്. തിരി കത്തുന്ന ചൂടിൽ മെഴുക് ഉരുകുകയും ബാഷ്പീകരിക്കുകയും ചെയ്യും. ഈ മെഴുകുബാഷ്പം ഓക്സിജനുമായി ചേർന്നു കഴിഞ്ഞാൽ വളരെ എളുപ്പം ജ്വലിക്കുന്നതാണ്. തിരിക്കു ചുറ്റും പിന്നീട് ജ്വലിക്കുന്നതു മുഴുവൻ ഈ മെഴുകുബാഷ്പമാണ്. ഈ ചൂടിൽ ചുറ്റുമുള്ള മെഴുക് പതിയെ ഉരുകുകയും തിരിയിലൂടെ കേശികത്വം മൂലം മുകളിലേക്കുയരുകയും ചെയ്യും. ഈ ദ്രാവകമെഴുക് ചൂടേറ്റ് ബാഷ്പമവുകയും ഓക്സിജനുമായിച്ചേർന്ന് തിരിക്കു ചുറ്റും ജ്വാലയുണ്ടാക്കുകയും ചെയ്യും.
മെഴുക്
പണ്ടുകാലത്ത് തേൻമെഴുകും മൃഗക്കൊഴുപ്പും മറ്റുമായിരുന്നു മെഴുകുതിരികൾ ഉണ്ടാക്കാൻ ഉപയോഗിച്ചിരുന്നത്. ഇപ്പോൾ പാരഫിൻ മെഴുകാണ് മെഴുകുതിരികൾ നിർമ്മിക്കാനായി കൂടുതലായും ഉപയോഗിക്കുന്നത്. മെഴുകുതിരികളുടെ നിറം സാധാരണയായി വെള്ളയാണ്. മെഴുകിൽ വിവിധ ചായങ്ങൾ ചേർത്ത് നിറങ്ങളുള്ള മെഴുകുതിരികളും ഉണ്ടാക്കാറുണ്ട്.
പ്രകാശം
മഞ്ഞ കലർന്ന പ്രകാശമാണ് മെഴുകുതിരി ജ്വാലയ്ക്ക്. പ്രകാശത്തിനൊപ്പം ചൂടും പുറന്തള്ളുന്നുണ്ട്.
ഗുണങ്ങൾ
സ്ഥിരതയുള്ള ജ്വാല നൽകാൻ മെഴുകുതിരിക്ക് കഴിയും. വളരെക്കുറച്ചു പുക മാത്രമേ ഉള്ളൂ എന്നതിനാൽ മണ്ണെണ്ണവിളക്കുകളെ അപേക്ഷിച്ച് കൂടുതൽ പേരും മെഴുകുതിരികൾ തിരഞ്ഞെടുക്കുന്നു. എണ്ണവിളക്കുകളെ അപേക്ഷിച്ച് ഇന്ധനം ചോരുന്നില്ല എന്ന ഗുണവും മെഴുകുതിരിക്കുണ്ട്. വിവിധ വലിപ്പത്തിലും രൂപത്തിലും നിർമ്മിക്കാം എന്നതും മെഴുകുതിരിയുടെ വ്യാപനം വർദ്ധിപ്പിക്കുന്നു.
ഉപയോഗം
രാത്രികാലങ്ങളിൽ വെളിച്ചത്തിനായി ഉപയോഗിക്കുന്നതാണ് പ്രധാന ഉപയോഗമെങ്കിലും ക്രിസ്താനികൾ പള്ളിയിലും വീടുകളിലും പ്രാർത്ഥനയ്ക്കായി ഉപയോഗിക്കുന്നു. പ്രതിഷേധം, ഐക്യദാർഡ്യം തുടങ്ങിയ സമാധാനപരമായ പ്രകടനങ്ങൾക്ക് മെഴുകുതിരി ഇന്ന് വ്യാപകമായി ഉപയോഗിക്കുന്നു. പിറന്നാൾ ആഘോഷത്തിനിടയിൽ കേക്കിന് മുകളിൽ മെഴുകുതിരി കത്തിച്ചു വെയ്ക്കുന്നതും സാധാരണമാണ്.
അവലംബം
വർഗ്ഗം:വിളക്കുകൾ വർഗ്ഗം:പ്രകാശസ്രോതസ്സുകൾ
ഒട്ടാവ നദി
ഒട്ടാവ നദി കനേഡിയൻ പ്രവിശ്യകളായ ഒണ്ടാറിയോയിലും ക്യൂബെക്കിലുമുള്ള ഒരു നദിയാണ്. അക്കാലത്തെ കിഴക്കൻ കാനഡയിലെ പ്രധാന കച്ചവട പാതയായതിനാൽ 'ടു ട്രേഡ്' എന്നർത്ഥം വരുന്ന അൽഗോൺക്വിൻ വാക്കിന്റെ ബഹുമാനാർത്ഥമാണ് ഈ പേര് നൽകിയിരിക്കുന്നത്. അതിന്റെ ദൈർഘ്യത്തിന്റെ ഭൂരിഭാഗവും ഈ നദി, ഈ രണ്ട് പ്രവിശ്യകൾ തമ്മിലുള്ള അതിർത്തി നിർവചിക്കുന്നു. സെന്റ് ലോറൻസ് നദിയുടെ ഒരു പ്രധാന പോഷകനദിയും ക്യൂബെക്കിലെ ഏറ്റവും നീളം കൂടിയ നദിയുമാണിത്.
ഭൂമിശാസ്ത്രം
മധ്യ ക്യൂബെക്കിലെ ലോറൻഷ്യൻ പർവതനിരകളുടെ വടക്ക് ലാക് ഡെസ് ഔട്ടൗയിസിൽ ഉത്ഭവിക്കുന്ന നദി, പടിഞ്ഞാറ് തിമിസ്കാമിംഗ് തടാകത്തിലേക്ക് ഒഴുകുന്നു. അവിടെനിന്ന് ഒണ്ടാറിയോയുമായുള്ള അന്തർപ്രദേശീയ അതിർത്തി നിർവ്വചിക്കാൻ അതിന്റെ മാർഗ്ഗം ഉപയോഗിച്ചു. നദി ചില സ്ഥലങ്ങളിൽ ഏകദേശം 460 അടി ആഴത്തിൽവരെ എത്തുന്നു. ടിമിസ്കാമിംഗ് തടാകത്തിൽ നിന്ന് നദി തെക്കുകിഴക്കൻ ദിശിയിൽ ഓട്ടവായിലേക്കും ഗാറ്റിനിയുവിലേക്കും ഒഴുകുകയും അവിടെ ചൗഡിയർ വെള്ളച്ചാട്ടത്തിന് മുകളിലൂടെ ഒഴുകി റിഡോ, ഗറ്റിനോ നദികളെയും ഉൾക്കൊണ്ട് ഒഴുകുന്നു.
ഒട്ടാവ നദി ലേക്ക് ഓഫ് ടു മൌണ്ടന്സിലേയ്ക്കും മോൺട്രിയലിലെ സെന്റ് ലോറൻസ് നദിയിലേക്കും ഒഴുകുന്നു. 1,271 കിലോമീറ്റർ (790 മൈൽ) നീളവും ഏകദേശം 146,300 ചതുരശ്ര കിലോമീറ്റർ (56,500 ചതുരശ്ര മൈൽ) നീർത്തടവുമുള്ളതും, ക്യൂബെക്കിലെ 65 ശതമാനം പ്രദേശത്തുകൂടിയും ബാക്കി ഒന്റാറിയോയിലൂടെയും ഒഴുകുന്ന നദിയുടെ ശരാശരി ഡിസ്ചാർജ് സെക്കൻഡിൽ 1,950 ക്യുബിക് മീറ്റർ (69,000 ക്യു ഫീറ്റ്/സെ) ആണ്.
അവലംബം
വർഗ്ഗം:കാനഡയിലെ നദികൾ
ശശികാന്ത് ശർമ
ഇന്ത്യയുടെ പന്ത്രണ്ടാമത് കൺട്രോളർ ആൻഡ് ഓഡിറ്റർ ജനറലായി ആയി നിയമിതനാകുന്ന ഉദ്യോഗസ്ഥനാണ് ശശികാന്ത് ശർമ.പ്രതിരോധ സെക്രട്ടറിയായിരുന്ന ഇദ്ദേഹം വിനോദ് റായ് യുടെ പിൻഗാമിയായിട്ടാണ് ഈ സ്ഥാനത്തേക്ക് വരുന്നത്. 2011 ജൂലായിലാണ് പ്രതിരോധ സെക്രട്ടറിയാകുന്നത്. 1976 ബിഹാർ കേഡർ ഐ.എ.എസ്. ഉദ്യോഗസ്ഥനായ ശർമ സംസ്ഥാനത്തും കേന്ദ്രത്തിലും പ്രധാന പദവികൾ വഹിച്ചു. പ്രതിരോധ വകുപ്പിൽ ഡയറക്ടർ ജനറലും ധനകാര്യ സെക്രട്ടറിയുമായിരുന്നു.
വർഗ്ഗം:1952-ൽ ജനിച്ചവർ വർഗ്ഗം:സെപ്റ്റംബർ 25-ന് ജനിച്ചവർ വർഗ്ഗം:കൺട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ
1341 ലെ കേരളത്തിലെ വെള്ളപ്പൊക്കം
14-ാം നൂറ്റാണ്ടിൽ ഇന്നത്തെ കേരളത്തിൽ ഉണ്ടായ വെള്ളപ്പൊക്കമാണ് 1341 -ലെ വെള്ളപ്പൊക്കം. ഈ സംഭവത്തെക്കുറിച്ച് രേഖാമൂലമുള്ള വിവരങ്ങളൊന്നുമില്ല. കൊടുങ്ങല്ലൂർ - വടക്കൻ പറവൂർ മേഖലയിൽ നടന്ന പട്ടണം പുരാവസ്തു ഉത്ഖനനങ്ങളുടെയും വൈപ്പിൻ, ഫോർട്ട് കൊച്ചി എന്നീ ഭൂപ്രദേശങ്ങളെപ്പറ്റിയുള്ള ഭൂമിശാസ്ത്ര പഠനങ്ങളിലെയും കണ്ടെത്തലുകളെ കേന്ദ്രീകരിച്ചാണ് ഈ സംഭവത്തെക്കുറിച്ചുള്ള ഇന്നത്തെ ധാരണ രൂപപ്പെടുത്തിയിരിക്കുന്നത്.
അനന്തരഫലം
വെള്ളപ്പൊക്ക സമയത്ത് പശ്ചിമഘട്ടത്തിൽ നിന്ന് പെരിയാർ നദിയിലൂടെ ഒഴുകിയ അധിക മണൽ പെരിയാറിന്റെ ഗതിയിൽ മാറ്റത്തിനും പുരാതന പ്രകൃതിദത്ത തുറമുഖമായ മുസിരിസിന്റെ നാശത്തിനും കാരണമായി എന്ന് പരക്കെ വിശ്വസിക്കപ്പെടുന്നു. ഇതിനെ തുടർന്നുണ്ടായ വെള്ളപ്പൊക്കം ആലപ്പുഴയ്ക്കും കൊടുങ്ങല്ലൂരിനും ഇടയിലുള്ള തീരത്ത് വലിയ മാറ്റങ്ങൾ വരുത്തിയിട്ടുണ്ട്. വൈപ്പിൻ ദ്വീപ് പോലെയുള്ള പുതിയ ഭൂപ്രദേശങ്ങൾക്കും പനങ്ങാട് - കുമ്പളം മേഖലകളിലെ മണ്ണ് നിക്ഷേപത്തിനും ഇത് കാരണമായി. കൊച്ചി തുറമുഖവും വേമ്പനാട്ടിലെ അഴിമുഖവും രൂപപ്പെടുന്നതിന് പ്രധാന കാരണം ഈ വെള്ളപ്പൊക്കമാണെന്ന് അവകാശപ്പെടുന്ന നിരവധി ചരിത്രകാരന്മാരുണ്ട്.
ജിക്കി (വാസനത്തൈലം)
ഫ്രഞ്ച് സുഗന്ധം ആയ ഗർലീൻ വിഭാഗത്തിൽപ്പെടുന്ന ആമി ഗ്വാർലൈൻ 1889-ൽ പരിചയപ്പെടുത്തിയ ഒരു സുഗന്ധലേപനമായ ജിക്കി ലോകത്തിലെ ഏറ്റവും പഴക്കമുള്ള തുടർച്ചയായി ഉത്പ്പാദിപ്പിക്കപ്പെടുന്ന സുഗന്ധദ്രവ്യ ഉത്പന്നമാണ്. സിന്തറ്റിക് മെറ്റീരിയലുകൾ ചേർത്ത് സൃഷ്ടിച്ച ആദ്യത്തെ സുഗന്ധദ്രവ്യങ്ങളിലൊന്നാണ് ജിക്കി. ചരിത്രത്തിലെ ആദ്യത്തെ ഗുണമുള്ള പെർഫ്യൂം ആയിരുന്നു. ഇത് ഒരു കുറിപ്പിനെ അടിസ്ഥാനമാക്കിയുള്ളതല്ലായിരുന്നു. ഇതിന്റെ സുഗന്ധദ്രവ്യ കുറിപ്പുകളിൽ സുഗന്ധവ്യഞ്ജനങ്ങൾ, നാരങ്ങ, ലാവെൻഡർ, മരം, വാനില എന്നിവ ഉൾപ്പെടുന്നു. ഇതിന്റെ അടപ്പ് ഒരു ഷാംപെയ്ൻ കോർക്ക് ആകൃതിയിലാണ്. ഐമെ ഗുർ‌ലെയ്‌ന്റെ അനന്തരവൻ ജാക്വസ് ഗുർ‌ലെയ്ന്റെ വിളിപ്പേരായിരുന്നു ജിക്കി. പുരാവൃത്തമനുസരിച്ച്, ഇംഗ്ലണ്ടിൽ പഠിക്കുന്ന കാലം മുതൽ ഐമെയുടെ കാമുകിയുടെ ഓമനപ്പേര്‌ ആയിരുന്നു ജിക്കി.
അവലംബം
വർഗ്ഗം:ഫ്രഞ്ച് സംസ്കാരം വർഗ്ഗം:സുഗന്ധലേപനങ്ങൾ
റീത്ത മേ ബ്രൗൺ
ഒരു അമേരിക്കൻ ഫെമിനിസ്റ്റ് എഴുത്തുകാരിയാണ് റിത മേ ബ്രൗൺ (ജനനം: നവംബർ 28, 1944), റൂബിഫ്രൂട്ട് ജംഗിൾ എന്ന ആത്മകഥാപരമായ നോവലിനാൽ അവർ പ്രശസ്തമാണ്. നിരവധി പൗരാവകാശ പ്രചാരണങ്ങളിൽ ബ്രൗൺ സജീവമായിരുന്നു. പക്ഷേ ഫെമിനിസ്റ്റ് ഗ്രൂപ്പുകൾക്കുള്ളിൽ ലെസ്ബിയൻ‌മാരെ പാർശ്വവത്കരിക്കുന്നതിൽ അവരുടെ നേതാക്കളുമായി വൈരാഗ്യമുണ്ടായി. 2015 ലെ ലാംഡ സാഹിത്യ അവാർഡിൽ ബ്രൗൺ ജീവിതകാല നേട്ടത്തിനുള്ള പയനിയർ അവാർഡ് നേടി.
ആദ്യകാലജീവിതം
1944 ൽ പെൻ‌സിൽ‌വാനിയയിലെ ഹാനോവറിൽ അവിവാഹിതയായ കൗമാരക്കാരിയായ അമ്മയുടെയും അമ്മയുടെ വിവാഹിതനായ കാമുകന്റെയും മകളായി ബ്രൗൺ  ജനിച്ചു. ബ്രൗണിന്റെ അമ്മ ജനിച്ച ഉടനെ നവജാത ബ്രൗണിനെ ഒരു അനാഥാലയത്തിൽ ഉപേക്ഷിച്ചു. അമ്മയുടെ കസിൻ ജൂലിയ ബ്രൗണും ഭർത്താവ് റാൽഫും അവളെ അനാഥാലയത്തിൽ നിന്ന് വീണ്ടെടുത്തു. യോർക്ക്, പെൻ‌സിൽ‌വാനിയ, പിന്നീട് ഫ്ലോറിഡയിലെ ഫോർട്ട് ലോഡർഡേൽ, എന്നിവിടങ്ങളിൽ അവൾ വളർന്നു. ജൂലിയയും റാൽഫ് ബ്രൗണും അവരുടെ പ്രാദേശിക പാർട്ടിയിൽ സജീവ റിപ്പബ്ലിക്കൻമാരായിരുന്നു.
1962 അവസാനത്തോടെ ബ്രൗൺ സ്കോളർഷിപ്പോടെ ഗെയ്‌നെസ്‌വില്ലെയിലെ ഫ്ലോറിഡ സർവകലാശാലയിൽ ചേർന്നു. 1964 ലെ വസന്തകാലത്ത്, വംശീയമായി വേർതിരിക്കപ്പെട്ട സർവകലാശാലയുടെ ഭരണാധികാരികൾ പൗരാവകാശ പ്രസ്ഥാനത്തിൽ പങ്കെടുത്തതിന് അവളെ പുറത്താക്കി. ക്രമേണ കൂടുതൽ സഹിഷ്ണുതയുള്ള നാല് വർഷത്തെ സ്ഥാപനത്തിലേക്ക് മാറാമെന്ന പ്രതീക്ഷയോടെ പിന്നീട് ബ്രോവാർഡ് കമ്മ്യൂണിറ്റി കോളേജിൽ ചേർന്നു.
ഔദ്യോഗിക ജീവിതത്തിന്റെ ആദ്യകാലം
1964 നും 1969 നും ഇടയിൽ ബ്രൗൺ ന്യൂയോർക്ക് സിറ്റിയിലേക്ക് പോയി, അവിടെ താമസിച്ചു. ചിലപ്പോൾ ഭവനരഹിതയാകുകയും ചെയ്തു. ന്യൂയോർക്ക് യൂണിവേഴ്സിറ്റിയിൽ പഠിക്കുമ്പോൾ അവർ ക്ലാസിക്കിലും ഇംഗ്ലീഷിലും ബിരുദം നേടി. 1968-ൽ, ന്യൂയോർക്ക് സ്കൂൾ ഓഫ് വിഷ്വൽ ആർട്സിൽ നിന്ന് ഛായാഗ്രഹണത്തിൽ അവർക്ക് സർട്ടിഫിക്കറ്റ് ലഭിച്ചു.
തത്വശാസ്ത്രപരവും രാഷ്ട്രീയവുമായ കാഴ്ചപ്പാടുകൾ
1964 ലെ വസന്തകാലത്ത്, ഗെയ്‌നെസ്‌വില്ലെയിലെ ഫ്ലോറിഡ സർവകലാശാലയിലെ പഠനകാലത്ത് അവർ അമേരിക്കൻ പൗരാവകാശ പ്രസ്ഥാനത്തിൽ സജീവമായി. പിന്നീട് 1960-കളിൽ അവർ യുദ്ധവിരുദ്ധ പ്രസ്ഥാനം, ഫെമിനിസ്റ്റ് പ്രസ്ഥാനം, ഗേ ലിബറേഷൻ പ്രസ്ഥാനം എന്നിവയിൽ പങ്കെടുത്തു. 1967-ൽ കൊളംബിയ യൂണിവേഴ്‌സിറ്റിയിലെ സ്റ്റുഡന്റ് ഹോമോഫൈൽ ലീഗുമായി സഹകരിച്ചെങ്കിലും ലീഗിലെ പുരുഷന്മാർക്ക് സ്ത്രീകളുടെ അവകാശങ്ങളിൽ താൽപ്പര്യമില്ലാത്തതിനാൽ അവർ അത് ഉപേക്ഷിച്ചു.
പുറംകണ്ണികൾ
വർഗ്ഗം:1944-ൽ ജനിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ
നരേന്ദ്ര ധാബോൽക്കർ
അന്ധവിശ്വാസങ്ങൾക്കും ദുർമന്ത്രവാദത്തിനുമെതിരെ പൊരുതിയ സാമൂഹിക പ്രവർത്തകനുമായിരുന്നു നരേന്ദ്ര ധാബോൽക്കർ (മരണം : 19 ഓഗസ്റ്റ് 2013). ഇന്ത്യൻ കബഡി ടീമംഗമായിരുന്ന ഇദ്ദേഹം മഹാരാഷ്ട്ര സർക്കാരിന്റെ ഏറ്റവും വലിയ കായിക പുരസ്‌കാരമായ ശിവ് ഛത്രപതി രാജ്യ ക്രീഡ ജീവൻ ഗൗരവ് പുരസ്‌കാർ നേടിയിട്ടുണ്ട്.
ജീവിതരേഖ
1945 നവംബർ 1നു അച്ച്യുതിന്റെയും താരാഭായിയുടെയും മകനായാണ് ധാബോൽക്കർ ജനിച്ചത്. അദ്ദേഹത്തിന്റെ മുതിർന്നജ്യേഷ്ഠൻ പ്രശസ്തനായ വിദ്യാഭ്യാസചിന്തകനും ഗാന്ധിയനുമായ ദേവദത്ത ധാബോൽക്കർ ആണ്. മിറാജ് മെഡിക്കൽ കോളേജിൽ നിന്നും എം.ബി.ബി.എസ് ബിരുദം നേടിയ ധാബോൽക്കർ 12 വർഷത്തോളം ഡോക്റ്റർ ആയി സേവനമനുഷ്ടിച്ചു. സമൂഹത്തിൽ വളർന്നു വരുന്ന അന്ധവിശ്വാസങ്ങളും, ചൂഷണങ്ങളും ശ്രദ്ധയിൽപ്പെട്ടതോടെ അദ്ദേഹം മുഴുവൻ സമയ സാമൂഹികപ്രവർത്തകനും സാമൂഹിക പരിഷ്കർത്താവുമായി മാറി.മഹാരാഷ്ട്ര അന്ധശ്രദ്ധ നിർമൂലൻ സമിതിയുടെ നേതാവായിരുന്നു. ബാബ അധാവയുമായി സഹകരിച്ചും പ്രൊഫ. ശ്യാം മാനവിന്റെ അഖിൽ ഭാരതീയ അന്ധശ്രദ്ധനിർമൂലൻ സമിതിയയുടെ (ABANS) എക്‌സിക്യുട്ടീവ് പ്രസിഡന്റായും പ്രവർത്തിച്ചു. പുരോഗമനാശയങ്ങളുടെ പ്രചരണത്തിനായി പുറത്തിറക്കുന്ന സാധന എന്ന മാസികയുടെ പത്രാധിപരാണ്.
കൊലപാതകം സംബന്ധിച്ച അന്വേഷണം
ഓൾ ഇന്ത്യാ പീപ്പിൾ സയൻസ് നെറ്റ്വർക്ക് ആഗസ്റ്റ് 20ന് ദേശീയ ശാസ്ത്രാവബോധ ദിനമായി ആചരിക്കുന്നു.
പ്രാണിപഠനശാസ്ത്രം
ജന്തുശാസ്ത്രത്തിൽ പ്രാണികളെപ്പറ്റി പഠിക്കുന്ന ശാഖയാണ് പ്രാണിപഠനശാസ്ത്രം അഥവാ എന്റമോളജി (Entomology). സുവോളജിയിൽ പലതായി വർഗ്ഗീകരിച്ചിരിക്കുന്ന മേഖലകളെ പോലെ, എൻ‌ടോമോളജിയും ടാക്സൺ അടിസ്ഥാനമാക്കിയുള്ള വിഭാഗമാണ്; പ്രാണികളുമായി ബന്ധപ്പെട്ട അന്വേഷണങ്ങളിൽ ശ്രദ്ധ കേന്ദ്രീകരിക്കുന്ന ഏതു തരത്തിലുള്ള ശാസ്ത്രീയ പഠനവും കീമോളജിയാണ്. അതിനാൽ തന്മാത്ര ജനിതകശാസ്ത്രം, അവയുടെ പെരുമാറ്റത്തെ കുറിക്കുന്ന ശാഖ, ബയോമെക്കാനിക്സ്, ബയോകെമിസ്ട്രി, സിസ്റ്റമാറ്റിക്സ്, ഫിസിയോളജി, ഡവലപ്മെൻറ് ബയോളജി, ഇക്കോളജി, മോർഫോളജി, പാലിയന്റോളജി എന്നിങ്ങനെ വൈവിധ്യമാർന്ന വിഷയങ്ങളുടെ പല വിഭാഗങ്ങളുമായി എൻ‌ടോമോളജി ബന്ധപ്പെട്ടു കിടക്കുന്നു. പ്രാണിപഠനശാസ്ത്ര (entomologist) മേഖലയിൽ സേവനമനുഷ്ഠിച്ച ആദ്യത്തെ ഭാരതീയനായിരുന്നു ഡോ. കെ. കുഞ്ഞിക്കണ്ണൻ. ഷട്‌പദവിജ്ഞാനീയവുമായി ബന്ധപ്പെട്ട് നിരവധി പുസ്തകങ്ങൾ അദ്ദേഹം പ്രസിദ്ധീകരിച്ചിരുന്നു.
അവലംബം
വർഗ്ഗം:ജന്തുശാസ്ത്രം
റഷ്യൻ യക്ഷിക്കഥ
സ്കസ്കയുടെ വിവിധ ഉപവിഭാഗങ്ങൾ നിലവിലുണ്ട്. ഒരു വോൾഷെബ്നയ സ്കസ്ക [യക്ഷിക്കഥ – volше́бная ска́зка, അക്ഷരാർത്ഥത്തിൽ "മാന്ത്രിക കഥ"] ഒരു മാന്ത്രിക കഥയായി കണക്കാക്കപ്പെടുന്നു. Skazki o zhivotnykh [മൃഗങ്ങളുടെ കഥകൾ] മൃഗങ്ങളെക്കുറിച്ചുള്ള കഥകളാണ്. കൂടാതെ [Household skazki] ] ദൈനംദിന ജീവിതത്തെക്കുറിച്ചുള്ള കഥകളാണ്. സ്കസ്കിയുടെ ഈ വ്യതിയാനങ്ങൾ ഈ പദത്തിന് കൂടുതൽ ആഴവും വിവിധ തരത്തിലുള്ള നാടോടിക്കഥകളും നൽകുന്നു.
ചരിത്രം
പതിനെട്ടാം നൂറ്റാണ്ടിന്റെ അവസാന പകുതിയിൽ പ്രത്യക്ഷപ്പെട്ട യക്ഷിക്കഥകൾ രാജ്യത്തുടനീളം വ്യാപിച്ചതോടെ വ്യാപകമായി പ്രചാരം നേടി. കഥകളിലെ ധാർമ്മിക പാഠങ്ങളിൽ നിന്ന് വളരാൻ ഉദ്ദേശിച്ചിരുന്ന റഷ്യൻ കുട്ടികളുടെ വിദ്യാഭ്യാസത്തിൽ സാഹിത്യം ഒരു പ്രധാന ഘടകമായി കണക്കാക്കപ്പെട്ടിരുന്നു. 18-ആം നൂറ്റാണ്ടിലെ റൊമാന്റിസിസത്തിന്റെ കാലഘട്ടത്തിൽ, അലക്സാണ്ടർ പുഷ്കിൻ, പ്യോട്ടർ യെർഷോവ് തുടങ്ങിയ കവികൾ അവരുടെ കഥകൾ ഉപയോഗിച്ച് റഷ്യൻ നാടോടി ആത്മാവിനെ നിർവചിക്കാൻ തുടങ്ങി. 1860-കളിൽ ഉടനീളം, റിയലിസത്തിന്റെ ഉദയം ഉണ്ടായിരുന്നിട്ടും, ഹാൻസ് ക്രിസ്റ്റ്യൻ ആൻഡേഴ്സനെപ്പോലുള്ള എഴുത്തുകാരിൽ നിന്ന് പ്രചോദനം ഉൾക്കൊണ്ട് യക്ഷിക്കഥകൾ സാഹിത്യത്തിന്റെ പ്രിയപ്പെട്ട ഉറവിടമായി തുടർന്നു. കമ്മ്യൂണിസ്റ്റ് പ്രസ്ഥാനത്തിൻ കീഴിൽ ജോസഫ് സ്റ്റാലിൻ അധികാരത്തിൽ വന്നതോടെ യക്ഷിക്കഥകളിലെ സന്ദേശങ്ങൾ മറ്റൊരു രൂപമെടുക്കാൻ തുടങ്ങി.
കൂടുതൽ വായനയ്ക്ക്
The Three Kingdoms (ATU 301):
Crafty Knowledge (ATU 325):
Mark the Rich or Marko Bogatyr (ATU 461):
പുറംകണ്ണികൾ
വർഗ്ഗം:റഷ്യൻ നാടോടിക്കഥകൾ
ഹെമു കലാനി
ഹെമു കലാനി ഇന്ത്യൻ സ്വാതന്ത്ര്യ സമരകാലത്തെ സിന്ധി വിപ്ലവകാരിയും സ്വാതന്ത്ര്യസമര സേനാനിയും ആയിരുന്നു. ( ഹിന്ദി : ہیمو کالانی, ഹിന്ദി : हेमु कालाणी ). അദ്ദേഹം അഖിലേന്ത്യാ വിദ്യാർത്ഥി ഫെഡറേഷൻ (എഐഎസ്എഫ്) ആയ സ്വരാജ് സേനയുടെ നേതാവായിരുന്നു.
സ്വാതന്ത്ര്യ സമരം
മഹാത്മാ ഗാന്ധിയുടെ ക്വിറ്റ് ഇന്ത്യാ പ്രസ്ഥാനം 1942- ൽ ആരംഭിച്ചപ്പോൾ ഹെമു കലാനിയും ചേർന്നു. സിന്ധിലെ പ്രസ്ഥാനത്തിന്റെ പിന്തുണയ്ക്കായി ബ്രിട്ടീഷ് ഭരണാധികാരികൾ യൂറോപ്യൻ ബറ്റാലിയനുകൾ അടങ്ങുന്ന പ്രത്യേക സേനയെ അയയ്ക്കേണ്ടിവന്നു. ഒരു റെയിൽവേ ട്രെയിനിൽ ഈ സേനയുടെ സാധനങ്ങളും പ്രാദേശിക സ്ഥലങ്ങളിലൂടെ കടന്നു പോകുന്നതായി ഹെമു കലാനി കണ്ടെത്തി. ട്രാക്കിൽ നിന്ന് ഫിഷ് പ്ലേറ്റുകൾ ഒഴിവാക്കുന്നതിലൂടെ പാളംതെറ്റിക്കാൻ തീരുമാനിക്കുകയും ചെയ്തു. ഇതിലേയ്ക്കുവേണ്ടി അദ്ദേഹത്തിനും അദ്ദേഹത്തിന്റെ സഹപ്രവർത്തകർക്കും ആവശ്യമായ ഉപകരണങ്ങൾ ഇല്ലാത്തതിനാൽ അവ പരിഹരിക്കാനുള്ള മാർഗ്ഗമായി ഒരു കയർ ഉപയോഗിക്കേണ്ടി വന്നു.
അട്ടിമറി അവസാനിപ്പിക്കാൻ കഴിയുന്നതിന് മുൻപ് ബ്രിട്ടീഷ് സേന അവരെ കണ്ടുപിടിച്ചു. തന്റെ സഹ-ഗൂഢാലോചനക്കാരുടെ പേരുകൾ വെളിപ്പെടുത്താൻ ഹെമുവിനെ പിടികൂടി, അറസ്റ്റുചെയ്യുകയും പീഡിപ്പിക്കുകയും ചെയ്തു. ഏതെങ്കിലും വിവരം വെളിപ്പെടുത്താൻ അദ്ദേഹം വിസമ്മതിച്ചു, ഒടുവിൽ വിചാരണ ചെയ്യുകയും വധശിക്ഷക്ക് വിധിക്കുകയും ചെയ്തു. സിന്ധിലെ ജനങ്ങൾ വൈസ്രോയിയോട് ദയകാണിക്കണമെന്ന് അപേക്ഷിച്ചു. പക്ഷേ, തന്റെ സഹ-ഗൂഢാലോചനക്കാരുടെ വിവരങ്ങൾ അധികാരികൾക്ക് അറിയിക്കണമെന്നതായിരുന്നു അവരുടെ നിലപാട്. അദ്ദേഹം വിവരങ്ങൾ കൈമാറാൻ വിസമ്മതിച്ചു. തുടർന്ന് 1943 ജനുവരി 21 ന് അദ്ദേഹം തൂക്കിലേറ്റുകയും ചെയ്തു.
അവലംബം
വർഗ്ഗം:1923-ൽ ജനിച്ചവർ വർഗ്ഗം:ഇന്ത്യൻ വിപ്ലവകാരികൾ വർഗ്ഗം:1943-ൽ മരിച്ചവർ വർഗ്ഗം:ബ്രിട്ടീഷ് ഇന്ത്യയിൽ തൂക്കിലേറ്റപ്പെട്ടവർ
രാസസമവാക്യം
ലഘുചിത്രം|രാസസമവാക്യം ഒരു രാസപ്രവർത്തനത്തിന്റെ പ്രതീകാത്മ രൂപമാണ് രാസമവാക്യം. ഒരു രാസസമവാക്യത്തിൽ അഭികാരകകങ്ങൾ ഒരു രേഖയുടെ ഇടതുവശത്തും ഉത്പന്നങ്ങൾ വലതുവശത്തും രേഖപ്പെടുത്തുന്നു. അഭികാരകകങ്ങളെയും ഉത്പന്നങ്ങളെയും സൂചിപ്പിക്കുന്ന രാസസൂത്രമുപയോഗിച്ചാണ് രാസമവാക്യം നിർമ്മിക്കുന്നത്. 1615 ൽ ഴാങ്ങ് ബെഗ്വിനാണ് ആദ്യത്തെ രാസസമവാക്യം ഉണ്ടാക്കിയത്.
രൂപം
ഒരു രാസസമവാക്യം അഭികാരകങ്ങളുടെയും ഉത്പന്നങ്ങളുടെയും രാസസൂത്രങ്ങൾ ചേർന്നതാണ്. ഇവ ഒരു രേഖയുടെ ഇരുവശത്തുമായി രേഖപ്പെടുത്തുന്നു. ഇടതുവശത്തുരേഖപ്പെടുത്തുന്ന അഭികാരകങ്ങൾ പ്രതിപ്രവർത്തിച്ച് വലതുവശത്തുള്ള ഉത്പന്നങ്ങൾ ഉണ്ടാവുന്നു എന്നാണ് രാസസമവാക്യം സൂചിപ്പിക്കുന്നത്. രാസസമവാക്യത്തിൽ ഓരോ മൂലകത്തിന്റെയും സംയുക്തത്തിന്റെയും രാസസൂത്രം ഒരു അധിക ചിഹ്നം കൊണ്ട് വേർതിരിക്കുന്നു.
അവലംബങ്ങൾ
വർഗ്ഗം:രസതന്ത്രം
ജെസ്സെൽ കാർനൈറോ
ജെസ്സെൽ കാർനൈറോ (ജനനം 14 ജൂലൈ 1990) ഇന്ത്യൻ സൂപ്പർ ലീഗിൽ  കേരള ബ്ലാസ്റ്റേഴ്സ് എഫ്സി ക്കു വേണ്ടി  ഡിഫൻഡർ ആയി കളിക്കുന്ന ഒരു  ഇന്ത്യൻഫുട്ബോളർ ആണ്
കേരള ബ്ലാസ്റ്റേഴ്സ്
2019–20 ഇന്ത്യൻ സൂപ്പർ ലീഗ് സീസൺ മുതൽ കേരള ബ്ലാസ്റ്റേഴ്സിനെ പ്രതിനിധീകരിക്കുന്നു.Although he was playing ''many years,he become common for every fans by playing for kerala blasters at the age of 29.The Left back had a magnificent season with them,but the team was not able to qualify for play offs,players like Jessel's perfomance was eye catching.He was tge only player to play all 16 matches completly in the leage season.He was sharp and hardworking and he also provided some assists and his corners and longrange shots are very much helpful for team but a lack of luck was there that he couldn't get a goal in his first season.He made his entry little late into indian football,he was one of the best among indian players in 2019-20 ISL seoson. ''
ബാഹ്യ ഉറവിടങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1990-ൽ ജനിച്ചവർ വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ വർഗ്ഗം:ഇന്ത്യയിലെ ഫുട്ബോൾ കളിക്കാർ
പ്രയാഗ കോളേജ്
കേരളത്തിലെ വൈപ്പിൻ ഐലൻഡിലെ നായരമ്പലം ഗ്രാമത്തിന്റെ ഹൃദയഭാഗത്താണ് 1988-ൽ സ്ഥാപിതമായ പ്രയാഗ കോളേജ് സ്ഥിതി ചെയ്യുന്നത്. ഇപ്പോൾ ഏകദേശം 1200 വിദ്യാർത്ഥികൾ ഈ കോളേജിൽ പഠിക്കുന്നു. പ്രയാഗയുടെ ഒരു വിഭാഗം - പ്രയാഗ് കമ്പ്യൂട്ടർ അക്കാദമി (പിസിഎ) - ഈ ദ്വീപിൽ പ്രൊഫഷണൽ കമ്പ്യൂട്ടർ വിദ്യാഭ്യാസം നൽകുന്നു. ഇപ്പോഴത്തെ പ്രിൻസിപ്പലും ഡയറക്ടറുമാണ് പി. ടി. പ്രകാശൻ MA.
ബാഹ്യ ലിങ്കുകൾ
വർഗ്ഗം:കൊച്ചി യൂണിവേഴ്സിറ്റികളും കോളേജുകളും വർഗ്ഗം:1988-ൽ ഇന്ത്യയിൽ സ്ഥാപിതമായത് വർഗ്ഗം:എറണാകുളം ജില്ലയിലെ കലാലയങ്ങൾ
യുദ്ധകാണ്ഡം (ചലച്ചിത്രം)
തോപ്പിൽ ഭാസി സംവിധാനം ചെയ്ത് 1977- ൽ പുറത്തിറങ്ങിയ മലയാളചലച്ചിത്രമാണ് യുദ്ധകാണ്ഡം. ചിത്രത്തിൽ മധു, ജയഭാരതി, കെ.പി.എ.സി. ലളിത, അടൂർ ഭാസി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ഓ എൻ വി യുടെ വരികൾക്ക് കെ. രാഘവൻ സംഗീതം നൽകിയ ഗാനങ്ങളാണ് ചിത്രത്തിലുള്ളത്.
==അഭിനേതാക്കൾ ==
ബാഹ്യ ലിങ്കുകൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:ഓ എൻ വി- രാഘവൻ ഗാനങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ വർഗ്ഗം:തോപ്പിൽ ഭാസി സംവിധാനം ചെയ്ത ചലച്ചിത്രങ്ങൾ വർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾ വർഗ്ഗം:തോപ്പിൽ ഭാസി കഥയെഴുതിയ ചലച്ചിത്രങ്ങൾ വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:മധു-ജയഭാരതി ജോഡി വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
മൊബൈൽ കമ്പ്യൂട്ടിംഗ്
ഉപകരണങ്ങൾ
മൊബൈൽ കമ്പ്യൂട്ടിംഗ് ഉപകരണങ്ങളുടെ ഏറ്റവും സാധാരണമായ ചില രൂപങ്ങൾ ചുവടെ നൽകിയിരിക്കുന്നു:
മറിച്ചു ചൊല്ലൽ
അറിഞ്ഞോ അറിയാതെയോ രണ്ടു വാക്കുകളിലെ ഒരേ സ്ഥാനത്തുള്ള ശബ്ദങ്ങൾ തമ്മിൽ മാറിപ്പോകുന്നതിനെയാണ് മറിച്ചു ചൊല്ലൽ (ചൊറിച്ചു മല്ലൽ) എന്ന് പറയുന്നത്. ഇംഗ്ലീഷ് ഭാഷയിൽ ഇതിനെ സ്പൂണറിസം (Spoonerism) എന്നാണ് വിളിക്കുന്നത്. ഓക്സ്ഫോർഡിലെ ന്യൂ കോളേജ് വാർഡനായിരുന്ന റെവറന്റ് വില്യം ആർച്ചിബാൾഡ് സ്പൂണർ (1844–1930), എന്നയാൾ അറിയാതെ ഇത്തരത്തിൽ സംസാരിക്കുമായിരുന്നുവത്രേ. അതിനാലാണ് സ്പൂണറിസം എന്ന പേരുവന്നത്. ഇതേ പ്രശ്നമുണ്ടായിരുന്ന ഒരു പോളിഷ് പ്രഭുവിന്റെ പേരിൽ മാരോവ്സ്കി (marrowsky) എന്നും ഇത് അറിയപ്പെടുന്നുണ്ട്.
ഫലിതം എന്ന നിലയിൽ മനപൂർവ്വം ചൊറിച്ചു മല്ലൽ ഉപയോഗിക്കപ്പെടാറുണ്ട്. കേരളത്തിൽ ഒരു രഹസ്യ സംഭാഷണരീതി എന്ന നിലയിൽ അശ്ലീലവാക്കുകൾ ഉപയോഗിച്ച് മറ്റാൾക്കാരറിയാതെ പരസ്യമായി സംസാരിക്കാൻ സുഹൃത്തുക്കൾ ഈ രീതി ഉപയോഗിക്കാറുണ്ട്.
ഉദാഹരണങ്ങൾ
അറിഞ്ഞോ അറിയാതെയോ സംഭവിക്കുന്ന മറിച്ചു ചൊല്ലലുകളുടെ ചില ഉദാഹരണങ്ങൾ.
ഫ്രഞ്ച് നദി
കാനഡയിലെ മദ്ധ്യ ഒണ്ടാറിയോയിലൂടെ ഒഴുകുന്ന ഒരു നദിയാണ് ഫ്രഞ്ച് നദി (Rivière des Français, Wemitigoj-Sibi). നിപ്പിസിംഗ് തടാകത്തിൽ നിന്ന് പടിഞ്ഞാറൻ ദിശിയിൽ ജോർജിയൻ ഉൾക്കടലിലേക്ക് 110 കിലോമീറ്റർ (68 മൈൽ) ദൂരം ഒഴുകുന്നു. പ്രധാനമായും പാരി സൗണ്ട് ജില്ലയ്ക്കും സഡ്ബറി ജില്ലയ്ക്കും ഇടയിലുള്ള അതിർത്തിയെക്കുറിക്കുന്ന ഈ നദി മിക്ക സന്ദർഭങ്ങളിലും വടക്കൻ, തെക്കൻ ഒണ്ടാറിയോകൾ തമ്മിലുള്ള വിഭജന രേഖയായും കണക്കാക്കപ്പെടുന്നു. 1986 -ൽ ഫ്രഞ്ച് നദി ഒരു കനേഡിയൻ പൈതൃക നദിയായി പ്രഖ്യാപിക്കപ്പെട്ടു.
മറിച്ചു ചൊല്ലൽ
സംസ്കാരത്തിൽ
നീലക്കുറിഞ്ഞി പൂത്തപ്പോൾ എന്ന ചലച്ചിത്രത്തിലെ കാവാലം നാരായണപ്പണിക്കർ രചിച്ച താഴെ വീണു മാനം എന്ന ഗാനത്തിൽ "ചൊറിച്ചു മല്ലൽ", "മറിച്ചു ചൊല്ലൽ" എന്നീ പ്രയോഗങ്ങളുണ്ട്
അവലംബം
വർഗ്ഗം:സംസാരവൈകല്യങ്ങൾ
പാൽവള്ളി ശലഭം
ഒരു രോമപാദ ചിത്രശലഭമാണ് പാൽവള്ളി ശലഭം ‌ (Euploea sylvester). ഒറ്റ നോട്ടത്തിൽ അരളിശലഭമാണെന്നു (Euploea core) തോന്നും. രണ്ടും ഒരേ കുടുംബത്തിൽപ്പെട്ടവയാണ്. ചിറകു വിടർത്തിയിരിക്കുമ്പോൾ ഉൾച്ചിറകിൽ കാണപ്പെടുന്ന വരകളുടെ എണ്ണത്തിൽ ഇവ തമ്മിൽ വ്യത്യാസമുണ്ട്. അരളി ശലഭത്തിന് ഒരെണ്ണമാണെങ്കിൽ പാൽവള്ളി ശലഭത്തിനിത് രണ്ടെണ്ണം വീതമാണ്. ചിറകു പൂട്ടിയിരിക്കുമ്പോൾ പിൻ ചിറകിൽ നടുക്ക് അടുത്തടുത്തായി മൂന്ന് വെള്ള കുത്തുകൾ ഉണ്ട്.
ആവാസം
ആന്ധ്രാപ്രദേശ്‌, കർണാടക, മഹാരാഷ്ട്ര, മേഘാലയ, മിസോറം എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ജനുവരി, മാർച്ച്, ഏപ്രിൽ, ജൂലൈ, സെപ്റ്റംബർ, ഒക്ടോബർ മാസങ്ങളിലാണ് ഇവയെ കാണാറുള്ളത്.
കല്ലിത്തി, അത്തി, ചക്കരക്കൊല്ലി and പാൽവള്ളി തുടങ്ങിയ ചെടിയും മരങ്ങളും ആണ് ഇതിന്റെ ലാർവാ ഭക്ഷ്യ സസ്യം.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ
സൗരാഷ്ട്ര
പശ്ചിമ ഇന്ത്യയിലെ ഒരു ഭൂപ്രദേശമാണ് സൗരാഷ്ട്ര. ഇന്നത്തെ ഗുജറാത്തിലെ 11 ജില്ലകൾ സൗരാഷ്ട്ര പ്രദേശത്തിൽ ഉൾപ്പെടുന്നു. അറബിക്കടലിനോട് ചേർന്നുകിടക്കുന്ന ഗുജറാത്തിന്റെ ഉപദ്വീപ് പ്രദേശമാണ് ഇത്. കത്തിയവാർ ഉപദ്വീപ് എന്നും ഇത് അറിയപ്പെടുന്നു. രാജ്കോട്, ജുനഗഡ്, ഭാവ്നഗർ, പോർബന്തർ, ജാമ്നഗർ, അമ്രേലി, സുരേന്ദ്രനഗർ, ദേവഭൂമി ദ്വാരക, മോർബി, ഗിർ സോമനാഥ് എന്നീ ജില്ലകളും അഹമ്മദാബാദ്, ബോടാദ് എന്നിജില്ലകളുടെ കുറച്ചുഭാഗവും സൗരാഷ്ട്രയിൽ പെടുന്നു. രാജ്കോട് ആണ് സൗരാഷ്ട്രയിലെ ഏറ്റവും വലിയ നഗരം. ജാംനഗർ, ദ്വാരക, സോമ്നാഥ്, ഭാവ്നഗർ എന്നിവയാണ് മറ്റു പ്രധാന നഗരങ്ങൾ.
സൗരാഷ്ട്രയുടെ ചരിത്രത്തിന് പുരാണകാലത്തോളം പഴക്കമുണ്ട്. പിലക്കാലത്ത് രജപുത്രരുടേയും, മുസ്ലീം ഭരണാധികളുടെയും കീഴിലായ് ഈ പ്രദേശം. ബ്രിട്ടിഷ് ഭരണകലത്തെ ജുനഗഡ് സംസ്ഥാനവും സൗരാഷ്ട്രയുടെ ചരിത്രത്തിൽ പെടുന്നു.
അവലംബം
വർഗ്ഗം:ഇന്ത്യയിലെ ഉന്നയിക്കുന്ന സംസ്ഥാനങ്ങളും പ്രദേശങ്ങളും വർഗ്ഗം:ഇന്ത്യയിലെ ഭൂപ്രദേശങ്ങൾ
പൊറിഞ്ചു മറിയം ജോസ്
ജോഷി സംവിധാനം ചെയ്ത് 2019 ഓഗസ്റ്റ് 23ന് പ്രദർശനത്തിനെത്തിയ ഒരു മലയാളഭാഷ ആക്ഷൻ ത്രില്ലർ ചലച്ചിത്രമാണ് പൊറിഞ്ചു മറിയം ജോസ്. ജോജു ജോർജ്, നൈല ഉഷ,ചെമ്പൻ വിനോദ് ജോസ് എന്നിവർ പ്രധാനവേഷങ്ങളിൽ അഭിനയിച്ചു. നാലു വർഷത്തെ ഇടവേളയ്ക്കു ശേഷമാണ് ജോഷി ഒരു സിനിമ സംവിധാനം ചെയ്തത്. 2015-ൽ പുറത്തിറങ്ങിയ മോഹൻലാൽ നായകനായ ലൈല ഓ ലൈലയാണ് ഇതിനു മുൻപ് ഇദ്ദേഹം സംവിധാനം ചെയ്തത്. ജോഷി എന്ന മാസ്റ്റർ ക്രാഫ്റ്റ്‌സ്മാൻ പുതുതലമുറ അഭിനേതാക്കളെ പ്രധാന കഥാപാത്രങ്ങളാക്കി സംവിധാനം ചെയ്തു എന്ന പ്രത്യേകത അർഹിക്കുന്ന ചിത്രമെന്ന നിലയിൽ വളരെയധികം പ്രതീക്ഷ നൽകിയ പ്രോജക്ടാണിത്. . ജേക്സ് ബിജോയ് ഈ ചിത്രത്തിന്റെ സംഗീതവും പശ്ചാത്തലസംഗീതവും നിർവഹിച്ചു.1985 -കാലഘട്ടത്തിൽ തൃശൂരിൽ നടക്കുന്ന ഒരു പളളി പെരുന്നാളിനെ ചുറ്റിപറ്റിയുള്ള സംഭവവികാസങ്ങളിലൂടെയാണ് ഈ ചിത്രത്തിന്റെ കഥ വികസിക്കുന്നത് വാണിജ്യപരമായി വിജയം നേടിയ ഈ ചിത്രം 100 ദിവസം തിയേറ്ററുകളിൽ പ്രദർശിപ്പിച്ചു.
കഥാസാരം
തൃശൂരാണ് കഥാപശ്ചാത്തലം. സ്ഥലത്തെ പ്രധാന പലിശക്കാരൻ ആലപ്പാട്ട് വർഗീസിൻറെ (നന്ദു) മകളാണ് മറിയം. സാമൂഹികമായി താഴേത്തട്ടിലുള്ള കുടുംബങ്ങളിൽ നിന്ന് വരുന്നവരാണ് പൊറിഞ്ചുവും ജോസും. പക്ഷേ അത്തരത്തിലുള്ള വേർതിരിവുകൾ തങ്ങൾക്കിടയിലുള്ള സൗഹൃദത്തിൽ കാണാത്തവരാണ് മൂവരും. എന്നാൽ സൗഹൃദത്തിൽ ഒതുങ്ങിനിൽക്കാത്തതാണ് പൊറിഞ്ചുവിന് മറിയത്തോടും തിരിച്ചുമുള്ള ആഭിമുഖ്യം. സ്കൂൾ കാലത്ത് ഇരുവർക്കുമിടയിൽ തളിരിടുന്ന കൗമാര പ്രണയം മുതിരുംതോറും വളരുകയാ പൊറുഞ്ചുവിനെ കാട്ടാളൻ പൊറിഞ്ചുവെന്ന് നാട്ടുകാർ വിളിച്ചുതുടങ്ങിയിട്ടുണ്ട്. അച്ഛൻറെ വേർപാടിന് ശേഷം പലിശയ്ക്ക് പണം കൊടുക്കൽ ഏറ്റെടുത്ത് നടത്തുന്ന മറിയം ആലപ്പാട്ട് മറിയമായിട്ടുണ്ട്. താൻ സ്നേഹിച്ച പൊറുഞ്ചിവിനോടൊപ്പം ജീവിതം ആരംഭിക്കാൻ മുതിരുന്ന മറിയത്തെ വീടിന് മുന്നിലുള്ള മാവിൽ കെട്ടി തൂങ്ങുന്നത് പോലെ ആത്മഹത്യ ഭീഷണി ഉയർത്തിയ മറിയത്തിന്റെ അച്ഛൻ മാവിലെ ഉറുമ്പ് കടിയേറ്റ് അബദ്ധ വശാൽ താഴേക്ക് വീണ് മരണപ്പെടുന്നു.പൊറിഞ്ചു കാരണമാണ് തന്റെ അച്ഛൻ മരിച്ചതെന്ന് വിശ്വസിക്കുന്ന മറിയ പൊറിഞ്ചുവിനോട് അനിഷ്ടം പ്രകടിപ്പിക്കുന്നു.അവൾ അവനെ വലിയ തോതിൽ വെറുക്കുന്നു. നാട്ടിലെ ധനികനും പ്രമുഖനാണ് ഐപ്പ് മുതലാളി(വിജയരാഘവൻ).മുതലാളിയുടെ വിശ്വസ്തൻ ആണ് പൊറിഞ്ചു.ഐപ്പിൻറ്റെ കൊച്ചു മകൻ പ്രിൻസ്(രാഹുൽ മാധവ്) പള്ളി പെരുന്നാളിന് പൊറിഞ്ചുവിൻറ്റെ പെണ്ണായ മറിയത്തോട് അപമര്യാദയായി പെരുമാറുന്നു.അതിഷ്ടപ്പെടാത്ത ജോസ് പ്രിൻസിനെ മർദ്ദിക്കുന്നു.അതേ തുടർന്ന് ഐപ്പിൻറ മക്കൾ ജോസിനെ പൊതിരെ തല്ലുന്നു.പൊറിഞ്ചു ജോസിനെ രക്ഷിക്കുന്നു.പ്രിൻസിന് മറിയത്തോട് അടങ്ങാത്ത മോഹവും ജോസിനോട് പകയും ജനിക്കുന്നു. മറ്റൊരു പെരുന്നാൾ കൂടെ ആ ഗ്രാമത്തിൽ വന്നു.പെരുന്നാളിനോടനുബന്ധിച്ച് തന്റെ ഭാര്യയ്ക്കും മകൾക്കും പുതിയ വസ്ത്രങ്ങളും വാങ്ങി ഒരു സുഹൃത്തിനോടൊപ്പം തിയേറ്ററിൽ സിനിമ കാണാൻ എത്തിയ ജോസിനെ പ്രിൻസും കൂട്ടാളികളും ചേർന്ന് വെട്ടുന്നു. ആശുപത്രിയിലേക്കുള്ള വഴിമധ്യേ പൊറുഞ്ചുവിൻറ്റെ കൺമുന്നിൽ വച്ച് ജോസ് മരണത്തിനു കീഴടങ്ങുന്നു.ഇതിന് പ്രതികരണമെന്നോണം പെരുന്നാളിന് അന്ന് പ്രിൻസിനെ പൊറിഞ്ചു കുത്തി കൊല്ലുന്നു.പൊറിഞ്ചുവിനെ കൊല്ലാൻ ഇറങ്ങി തിരിക്കുന്ന ഐപ്പ് മുതലാളിയുടെ മക്കളടക്കമുള്ള ഗുണ്ടാ സംഘത്തെ പൊറിഞ്ചു നേരിടുന്നു.ഗുണ്ടകളെയെല്ലാം വക വരുത്തിയ പൊറിഞ്ചു ഐപ്പ് മുതലാളിയെ ഓർത്ത് ഐപ്പിൻറ്റെ മക്കളെ വെറുതെ വിടുന്നു. പെരുന്നാൾ സംഘം ഐപ്പിൻറ്റെ വീടിന് മുന്നിലെത്തുന്നു.അവിടെ വച്ച് തന്റെ കൊച്ചു മകനെ കൊന്ന പൊറിഞ്ചുവിനെ ഐപ്പ് കുത്തി കൊല്ലുന്നു.മറിയത്തിൻറ്റെ മുന്നിൽ വച്ച് തന്നെ പൊറിഞ്ചു മരണപ്പടുന്നു. പൊറിഞ്ചുവിൻറ്റെ കല്ലറയിൽ മറിയം പൂക്കൾ വെയ്ക്കുന്നതാണ് പിന്നെ കാണാൻ കഴിയുന്നത്. സെമിത്തേരിയുടെ തൊട്ടു അടുത്തു തന്നെയുള്ള ഗ്രൗണ്ടിൽ ചില കുട്ടികൾ വഴക്കും,അടി പിടിയും,"അടുത്ത പെരുന്നാളിന് നിനക്ക് കാണിച്ചു തരാമെടാ" എന്ന് മറ്റും വെല്ലുവിളിയ്ക്കുന്നതുമായ കാഴ്ച കണ്ട് മറിയം പൊറിഞ്ചുവിനേയും,ജോസിനേയും ഓർത്തു നിൽക്കുന്നു. ഇവിടെ ഈ ചിത്രം അവസാനിക്കുന്നു.
റിലീസ്
പോത്തിന്റെ മൂക്കുകയർ പിടിച്ചു നിൽക്കുന്ന ജോജു ജോർജ് കവണിയുടുത്ത് തനി നസ്രാണി വേഷത്തിൽ നൈല ഉഷ. പടക്കം പൊടിച്ച് ചെമ്പൻ വിനോദ് ജോസ് ഈ ചിത്രത്തിന്റെ ഫസ്റ്റ് ലുക്ക് പോസ്റ്ററിലെ താരനിര ഇങ്ങനെ ആയിരുന്നു. വ്യത്യസ്തമാർന്ന ഈ പോസ്റ്റർ വളരെയധികം പ്രേക്ഷക ശ്രദ്ധയാകർഷിച്ചു. നടൻ മോഹൻലാൽ ആണ് ഈ ചിത്രത്തിന്റെ ട്രെയിലർ റിലീസ് ചെയ്തത്.പൊറിഞ്ചുവിനെയും മറിയത്തെയും ജോസിനെയും പരിചയപ്പെടുത്തുന്ന വിധത്തിലാണ് അണിയറ പ്രവർത്തകർ ട്രയിലർ ഒരുക്കിയത്. 2019 ഓഗസ്റ്റ് 23-ന് ഈ ചിത്രം തീയേറ്ററുകളിൽ പ്രദർശനത്തിനെത്തി.കേരളത്തിൽ വ്യാപകമായ പ്രളയത്തിൻറ്റെ പശ്ചാത്തലത്തിൽ ഈ ചിത്രത്തിന്റെ റിലീസ് നീട്ടിവച്ചിരുന്നു.
ബോക്സ് ഓഫീസ്
വാണിജ്യപരമായി ഈ ചിത്രം വിജയമായിരുന്നു.100 ദിവസത്തിലേറെ ഈ ചിത്രം തിയേറ്ററുകളിൽ പ്രദർശിപ്പിച്ചു.
വിവാദം
വിലാപ്പുറങ്ങൾ എന്ന നോവലിനെ കോപ്പിയടിച്ചതാണെന്ന ആരോപണവുമായി നോവലിന്റെ തന്നെ എഴുത്തുകാരി ലിസി ജോയ് രംഗത്തെത്തിയിരുന്നു.എന്നാൽ ഈ വിഷയത്തിൽ കോടതി അന്തിമമായ വിധി തീർപ്പാക്കിയിരുന്നു. ഈ ഒരു വിവാദം കൊണ്ട് തന്നെ വളരെയധികം ജനശ്രദ്ധ ഈ ചിത്രത്തിലേക്ക് തിരിയുവാൻ ഇടയാക്കി.
സംഗീതം
ഹരിനാരായണൻ,ജോ പോൾ, ജ്യോതിഷ് ടി കാശി എന്നിവരുടെ വരികൾക്ക് ജേക്ക്സ് ബിജോയ് ആണ് സംഗീത സംവിധാനം നിർവ്വഹിച്ചത്.ചിത്രത്തിലെ മനമറിയുന്നോള് എന്ന ഗാനം ടൊവിനോ തോമസിന്റെ ഫേസ്ബുക്ക് പേജ് വഴി പുറത്തിറങ്ങി. 1.മനമറിയുന്നോള്- വിജയ് യേശുദാസ്, സച്ചിൻ രാജ്
2.ഇന്നലെ ഞാനൊരു- സേതു തങ്കച്ചൻ,ബാലു തങ്കച്ചൻ
പുറത്തേക്കുള്ള കണ്ണികൾ
വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
മോഗൗ ഗുഹകൾ
ചൈനയിലെ ഗാൻസു പ്രവിശ്യയിലുള്ള ഒരു ബുദ്ധിസ്റ്റ് ഗുഹാ ക്ഷേത്രങ്ങളുടെ ശൃംഖലയാണ് മോഗൗ ഗുഹകൾ എന്ന് അറിയപ്പെടുന്നത്.(ഇംഗ്ലീഷ്: Mogao Caves or Mogao Grottoes) 492ക്ഷേത്രങ്ങൾ ഇതിന്റെ ഭാഗമാണ്. 366 CE ലാണ് അദ്യത്തെ ഗുഹ നിർമിച്ചത് എന്ന് കരുതുന്നു. ബുദ്ധമതാനുയായികളുടെ ധ്യാനത്തിനും ആരാധനയ്ക്കും വേണ്ടിയായിരുന്നു ഇത്. ബൗദ്ധ വാസ്തുശില്പകലകൾക്കും പേരുകേട്ടതാണ് ഈ നിർമിതികൾ. സഹസ്രബുദ്ധന്മാരുടെ ഗുഹകൾ എന്നും മോഗൗ അറിയപ്പെടാറുണ്ട്.
കുട്ടൂസൻ
കണ്ണൂർ ജില്ലയിലെ കൈപ്പാട് നിലങ്ങളിൽ കൃഷിചെയ്തുവരുന്ന ഒരിനം നാടൻ നെൽവിത്താണ് കുട്ടൂസൻ. ഉയരം കൂടിയ നെല്ലിനമാണ്. മട്ട അരിയാണ് കുട്ടൂസൻ. ഇത് പ്രധാനമായും ചോറിനായി ഉപയോഗിക്കുന്നു. വൈക്കോലിന്റെ സ്വർണ്ണ നിറമുള്ള ഉരുണ്ട നെൽമണികളാണുള്ളത്. വൈക്കോലിന് പച്ചനിറം കൂടുതലാണ്. കൂടാതെ ചിനപ്പുകൾ കുറവായും കാണപ്പെടുന്നു. ഏക്കറിന് ശരാശരി 10 ക്വിന്റലോളം വിളവ് ലഭിക്കുന്നു. കൈപ്പാടിന്റെ ആഴമുള്ള പ്രദേശങ്ങളിലാണ് കുട്ടൂസൻ കൃഷിചെയ്തിരുന്നത്.
അവലംബം
വർഗ്ഗം:പരമ്പരാഗത നെല്ലിനങ്ങൾ
നേമം തീവണ്ടി നിലയം
തിരുവനന്തപുരം നഗരത്തിന്റെ തെക്കേയറ്റത്തായി സ്ഥിതിചെയ്യുന്ന തീവണ്ടി നിലയമാണ് നേമം തീവണ്ടി നിലയം. ഇവിടെ തീവണ്ടി നിയന്ത്രണ കേന്ദ്രവും റ്റെർമിനലും സ്ഥാപിക്കാൻ പദ്ധതിയുണ്ട്.
References
വർഗ്ഗം:തിരുവനന്തപുരം ജില്ലയിലെ തീവണ്ടി നിലയങ്ങൾ
ഗീത കപൂർ
ന്യൂയോർക്ക് സർവകലാശാലയിൽ നിന്ന് കലാ പഠനത്തിൽ ബിരുദാനന്തര ബിരുദവും ലണ്ടൻ റോയൽ കോളേജിൽ നിന്ന് മറ്റൊരു ബിരുദാനന്തര ബിരുദവും നേടി.
1967 മുതൽ 1973 വരെ ഡൽഹി ഐ.ഐ.ടിയിലെ സാമൂഹ്യശാസ്ത്ര വകുപ്പ് അധ്യാപികയായിരുന്നു. ഇന്ത്യൻ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് സ്റ്റഡിസിൽ നിന്ന് ഫെലോഷിപ്പ് ലഭിച്ചിട്ടുണ്ട്. ഇൻസ്റ്റലേഷൻ കലാകാരനായ വിവാൻ സുന്ദരമാണ് ഭർത്താവ്.
ദി ചർച്ച് അറ്റ് ഓവേർസ്
പുറംകണ്ണികൾ
വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
ഉഷാറാണി ഹൂജ
രാജസ്ഥാനിലെ പ്രമുഖ ശില്പിയായിരുന്നു ഉഷാറാണി ഹൂജ(1923 - 22 മേയ് 2013). ഒട്ടേറെ ദേശീയ പുരസ്‌കാരങ്ങൾ ലഭിച്ചിട്ടുണ്ട്. ഉഷാറാണിയുടെ ശില്പങ്ങൾ ജയ്പുർ ഉൾപ്പെടെയുള്ള നഗരങ്ങളിൽ പ്രദർശിപ്പിച്ചിട്ടുണ്ട്.
ജീവിതരേഖ
സെന്റ് സ്റ്റീഫൻസ് കോളേജിൽ ഫിലോസഫിയിലെ ബിരുദാനന്തര ബിരുദ പഠന സമയത്ത്, ഡൽഹിയിൽ നടന്ന ശില്പനിർമ്മാണ ക്ലാസിൽ പങ്കെടുത്തതാണ് വഴിതിരിവായത്. പിന്നീട് ലണ്ടനിലെ റീജെന്റ് സ്ട്രീറ്റ് പോളിടെക്‌നിക്കിൽ ചേർന്ന് ശില്പനിർമ്മാണം പഠിച്ചു. 1959 മുതൽ ജയ്പുരിൽ താമസിച്ച് വെങ്കലം, ഇരുമ്പ്, ഫൈബർ, ഗ്ലാസ് തുടങ്ങി ഒട്ടേറെ മാധ്യമങ്ങളിൽ ശില്പം തീർത്ത് ശ്രദ്ധ നേടി.
പരേതനായ ഭൂപേന്ദ്ര ഹൂജയാണ് ഭർത്താവ്.
അവലംബം
വർഗ്ഗം:ഇന്ത്യൻ ശില്പികൾ
നാട്ടുരാച്ചുക്ക്
നാട്ടുരാച്ചുക്കിന്റെ   ഇംഗ്ലീഷിലെ പേര്  Indian Nightjar എന്നും ശാസ്ത്രീയ നാമം Caprimulgus asiaticusഎന്നുമാണ്.‘’‘പളുങ്ങാപളുങ്ങി‘’‘ എന്നൊരു പേറും കൂടിയുണ്ട്.
വിവരണം
ഈ പക്ഷി ചെറുയതാണ്. വാൽ ചെറുതാണ്. കഴിത്തിന്റെ വശങ്ങളിൽ വെള്ള അടയാളം. തല ചാര നിറമാണ്. നെഞ്ചിൽ തവിട്ടി നിറത്തിൽ ചെറിയ വരകളുണ്ട്. പകൽ തറയിൽ പതിഞ്ഞു കിടക്കുകയാണ് ചെയ്യുക. ഇവയെ പെട്ടെന്ന് കണ്ടെത്തുകയില്ല.
രാത്രി വെളിച്ചം അടിച്ചാൽ ചുവന്ന നിറത്തിൽ കണ്ണുകൾ തിളങ്ങും.
ഒരു ടേബിൾ ടെന്നീസ് പന്ത് വീഴുന്ന പോളെയുള്ള ടക്-ടക്-ടക് ശബ്ദമാണ് ഇതിന്.
വിതരണം
ഇന്ത്യയിലും ഇന്ത്യയോട് ചേർന്ന പാകിസ്താൻ പ്രദേശങ്ങളിലും ബംഗ്ലാദേശ്, മ്യാന്മാർ, ശ്രീലങ്ക എന്നിവിടങ്ങളിലും കാണാം. വെളിമ്പ്രദേശങ്ങളിലും കുറ്റുക്കാടുകളിലും കൃഷിയിടങ്ങളിലും തറയിലാണ് കാണുന്നത്. അധികം ഉയരമില്ലാത്ത മരങ്ങളിലും അപൂർവ്മായി കാണാം.
പ്രജനനം
ഇവ കൂട് ഉണ്ടാക്കാറില്ല. മാർബിൾ പോലുള്ള മഞ്ഞകലർന്ന പിങ്ക് നിറത്തിലുള്ള രണ്ടു മുട്ടകൾ നിലത്താണ് ഇടുന്നത്. ഫെബ്രുവരി മുതൽ സെപ്തംബർ വരെയാണ് മുട്ടയിടുന്ന കാലം.
നാഗകന്യക (2015 ടെലിവിഷൻ പരമ്പര)
നാഗകന്യക ബാലാജി ടെലിഫിലിംസിന് കീഴിൽ ഏക്താ കപൂർ നിർമ്മിച്ച, രൂപം മാറുന്ന നാഗങ്ങളെ കുറിച്ചുള്ള ഒരു ഇന്ത്യൻ അമാനുഷിക ഫിക്ഷൻ ടെലിവിഷൻ പരമ്പരയാണ് നാഗകന്യക.
ആദ്യ സീസൺ 2015 നവംബർ 1 മുതൽ 2016 ജൂൺ 5 വരെ സംപ്രേഷണം ചെയ്തു. മൗനി റോയ്, അർജുൻ ബിജ്‌ലാനി, അദാ ഖാൻ, സുധ ചന്ദ്രൻ എന്നിവർ അഭിനയിച്ചു.
രണ്ടാം സീസൺ 8 ഒക്ടോബർ 2016 മുതൽ 25 ജൂൺ വരെ സംപ്രേഷണം ചെയ്തു. മൗനി റോയ്, കരൺവീർ ബൊഹ്‌റ, അദാ ഖാൻ എന്നിവർ അഭിനയിച്ചു.
മൂന്നാം സീസൺ 2 ജൂൺ 2018 മുതൽ 26 മെയ് 2019 വരെ സംപ്രേഷണം ചെയ്തു. സുർഭി ജ്യോതി, പേൾ വി പുരി, അനിത ഹസാനന്ദാനി എന്നിവർ അഭിനയിച്ചു.
നാലാം സീസൺ ഒരു പുതിയ തലക്കെട്ടോടെയാണ് അവതരിപ്പിച്ചത് : ഭാഗ്യ കാ സെഹ്രീല ഖേൽ ( പെൺസർപ്പം: വിധിയുടെ വിഷ ഗെയിം ). ഇത് 2019 ഡിസംബർ 14 മുതൽ സംപ്രേഷണം ചെയ്തു. കോവിഡ് -19 പൊട്ടിപ്പുറപ്പെട്ടതിനെത്തുടർന്ന് 2020 മാർച്ച് 22 മുതൽ ഇതിന്റെ ടെലികാസ്റ്റ് നിർത്തി 2020 ജൂലൈ 18-ന് പുനരാരംഭിച്ച് 2020 ഓഗസ്റ്റ് 8-ന് അവസാനിച്ചു. നിയ ശർമ്മയും വിജയേന്ദ്ര കുമേരിയയുമാണ് ഇതിൽ അഭിനയിച്ചത്.
അഞ്ചാം സീസൺ 2020 ഓഗസ്റ്റ് 9 മുതൽ 2021 ഫെബ്രുവരി വരെ സംപ്രേഷണം ചെയ്തു. സുർഭി ചന്ദന, ശരദ് മൽഹോത്ര, മോഹിത് സെഹ്ഗാൾ എന്നിവർ അഭിനയിച്ചു.
ആറാമത്തെ സീസൺ 2022 ഫെബ്രുവരി 12 ന് പ്രീമിയർ ചെയ്തു തേജസ്വി പ്രകാശ്, സിംബ നാഗ്പാൽ, മഹെക് ചാഹൽ, പ്രതീക് സെഹാജ്പാൽ, അമൻദീപ് സിദ്ധു എന്നിവർ പ്രധാന വേഷങ്ങളിൽ അഭിനയിച്ചു.
ബൻബാസ
ഇന്ത്യയിൽ നിന്ന് നേപ്പാളിലേക്ക് അതിർത്തി കടക്കുന്നതിന് ഏറ്റവും പ്രശസ്തമായ ഇന്ത്യയിലെ ഉത്തരാഖണ്ഡ് സംസ്ഥാനത്തെ ചമ്പാവത്ത് ജില്ലയിലെ ഒരു സെൻസസ് പട്ടണമാണ് ബൻബാസ (കുമയൂണി: बनबसा). റീട്ടെയിൽ സ്റ്റോറുകളാണ് ഇവിടുത്തെ പ്രധാന തൊഴിൽമാർഗ്ഗം.
ജനസംഖ്യാശാസ്ത്രം
2011 ലെ ഇന്ത്യൻ സെൻസസ് പ്രകാരം, ബൻബാസയിൽ 7,990 ജനസംഖ്യയുണ്ടായിരുന്നു. 2001 ലെ 7,138 ൽ നിന്ന് ഉയർന്നു. ബാൻബാസയിലെ മനുഷ്യ ലിംഗാനുപാതം 887 ആണ്. ജനസംഖ്യയുടെ 52% പുരുഷന്മാരും മറ്റ് 48% സ്ത്രീകളുമാണ്. ബൻബാസയിലെ മൊത്തം ജനസംഖ്യയുടെ 12.22% കുട്ടികളാണ്. ബൻബാസയുടെ സാക്ഷരതാ നിരക്ക് 77.19% ആണ്. ബുക്സസും തരസും ഈ പ്രദേശത്തെ തദ്ദേശവാസികളാണ്.
തനക്പൂരിൽ നിന്ന് 10 കിലോമീറ്റർ അകലെയാണ് ഇത് സ്ഥിതിചെയ്യുന്നത്. കാളി നദിക്ക് കുറുകെ ബലാബാസ ബാരലും ഡാമും പേരുകേട്ടതാണ്. അതിന്റെ കനാൽ, വിശുദ്ധ പൂർണഗിരി തീർത്ഥാടനത്തിൽ പർവതങ്ങളിലേക്കുള്ള യാത്രയുടെ സമാരംഭ കേന്ദ്രം ആയാണ് അറിയപ്പെടുന്നത്. പഞ്ചസാര, നെല്ല്, ഗോതമ്പ്, മാമ്പഴ തോട്ടങ്ങൾ മുതലായവ ഇവിടം വളരെയധികം ഉണ്ടാകുന്നു. കാലാവസ്ഥ ചൂടുള്ളതും ഈർപ്പമുള്ളതുമാണ്. വേനൽക്കാലത്തും കഠിനമായ ശൈത്യകാലത്തും കനത്ത മഴയുണ്ട്.
ദില്ലിയിൽ നിന്നുള്ള ബൊഷികത്തിൽ പ്രവേശിക്കാൻ ആനകൾ, പുള്ളിപ്പുലി, കടുവകൾ, കുരങ്ങുകൾ, പാമ്പുകൾ, മാൻ, മറ്റു പലതരം വന്യമൃഗങ്ങൾ എന്നിവയുള്ള വനമേഖലകൾ പതിവായി കടന്നുപോകണം. ബബാസയുടെ ഭൂരിഭാഗവും പട്ടണത്തിന് ചുറ്റുമുള്ള കാടുകളാണ്.
പട്ടണവും ടൂറിസവും
ബൊണാസയിൽ നിരവധി ചെറിയ ഹോട്ടലുകൾ ഉണ്ടെങ്കിലും ഇത് പൊതുവെ ഒരു 'ടൂറിസ്റ്റ് കേന്ദ്രമായി' ആയി കണക്കാക്കുന്നില്ല. ബന്നേറയിൽ എത്തുന്ന വിനോദസഞ്ചാരികളുടെയും സന്ദർശകരിൽ ഭൂരിഭാഗവും നേപ്പാളിലേക്ക് കടക്കുന്നു (മഹേന്ദ്രനഗർ വഴി) അല്ലെങ്കിൽ ഹിമാലയത്തിലേക്കും അതിന്റെ ഹിൽ സ്റ്റേഷനുകളിലേക്കും പോകുന്നു.
ബലാബാസയിൽ താമസിക്കുന്നതിനിടയിൽ സന്ദർശിക്കാനുള്ള ഒരു സ്ഥലമായ, പട്ടണത്തിൽ നിന്ന് ഒരു കിലോമീറ്റർ അകലെയുള്ള അനാഥാലയമാണ് The Good Shepherd Agricultural Mission. സന്ദർശകർ അവരുടെ വെബ്സൈറ്റ് വഴി സന്ദർശിക്കാൻ അനുമതി വാങ്ങണം. കാടിന്റെ അതിർത്തിയിലാണ് ഗ്സം സ്ഥിതിചെയ്യുന്നത്, 1948 മുതൽ ഇത് രജിസ്റ്റർ ചെയ്യുകയും പ്രവർത്തിക്കുകയും ചെയ്തു.
ഗതാഗതം
ബലാബാസ, ദില്ലി, ആഗ്ര, ബറേലി, രുദ്രാപൂർ, നാനിറ്റൽ, ഹൽദ്വാനി, ഡെറാഡൂൺ, ഹരിദ്വാർ, അമൃത്സർ, ചണ്ഡിഗ, ്, മറ്റ് സ്ഥലങ്ങൾ എന്നിവയ്ക്കിടയിൽ ബസുകൾ ഓടുന്നു. മിക്ക സേവനങ്ങളിലും നിരവധി സമയങ്ങളുണ്ട്. പക്ഷേ ചിലതിന് പ്രതിദിനം 1-3 ബസുകൾ മാത്രമേയുള്ളൂ. അൽമോറ, ചമ്പാവത്ത്, പിത്തോറഗഡ് എന്നിവിടങ്ങളിലേക്ക് ഹിമാലയൻ പർവതനിരക്ക് ആരംഭിക്കുന്നതിന് മുമ്പുള്ള അവസാന സ്റ്റോപ്പുകളിൽ ഒന്നാണ് ബബാസ.
ബറേലി വഴി ദില്ലിയിൽ നിന്ന് നേരിട്ടുള്ള ലൈനും ദില്ലിയിൽ നിന്ന് നേരിട്ട് ട്രെയിനുകളും ബാൻബാസയിലേക്ക് ഓടുന്നു.
മഹേന്ദ്രനഗർ മുനിസിപ്പാലിറ്റിയിൽ നിന്ന് കുറുകെ ഇന്ത്യയുടെ അതിർത്തിക്കടുത്താണ് ബബാസ. നേപ്പാളികളും ഇന്ത്യൻ പൗരന്മാരും അനിയന്ത്രിതമായി കടക്കാനിടയുണ്ട്. എന്നിരുന്നാലും ചരക്കുകൾക്കും വഹിച്ചുകൊണ്ടുപോകുന്നതിനും മൂന്നാം രാജ്യ പൗരന്മാർക്കും ഒരു കസ്റ്റംസ് ചെക്ക് പോയിൻറ് ഉണ്ട്.
ഭൗതിക പ്രപഞ്ചശാസ്ത്രം
ഭൂമിയിലുള്ളപോലെ പ്രാപഞ്ചികവസ്തുക്കളെല്ലാം ഒരേപോലുള്ള നിയമങ്ങൾ അനുസരിക്കുന്നു എന്ന് കോപ്പർനിക്കാസിന്റെ തത്ത്വം അനുശാസിക്കുന്നു. ന്യൂട്ടന്റെ ചലനതത്വങ്ങൾ ആ പ്രപഞ്ചനിയമങ്ങൾ മനസ്സിലാക്കാൻ നമ്മെ ആദ്യമായി പ്രാപ്തരാക്കി.
തൊണ്ണൂറുകളിൽ പ്രപഞ്ചത്തിന്റെ ഒരു സാമാന്യ മാതൃക (സ്റ്റാൻഡേഡ് മോഡൽ) രൂപപ്പെടുത്താൻ ശ്രമം നടന്നു. ഈ മാതൃകയിൽ കൂടുതലും ശ്യാമദ്രവ്യവും ശ്യാമ ഊർജ്ജവും ഉള്ളതായി കരുതപ്പെടുന്നു. പക്ഷെ, ഇവയെപ്പറ്റി കൂടുതലായി നമുക്കിന്നറിയില്ല. പല വ്യതിരിക്ത നിരീക്ഷണങ്ങളും ഇവയുടെ സാന്നിദ്ധ്യം നിർണ്ണയിക്കുന്നു.
പ്രപഞ്ചഭൗതികശാസ്ത്രത്തിൽ ഇന്ന് കണികാഭൗതിക പരീക്ഷണങ്ങളും അതിന്റെ സിദ്ധാന്തവും സൈദ്ധാന്തികവും നിരീക്ഷിതവുമായ ജ്യോതിർഭൗതികശാസ്ത്രവും സാമാന്യാപേക്ഷികസിദ്ധാന്തവും ക്വാണ്ടം ബലതന്ത്രവും പ്ലാസ്മാഭൗതികശാസ്ത്രവും പൊരുത്തപ്പെട്ടിരിക്കുന്നു.
പ്രപഞ്ചത്തിന്റെ ഊർജ്ജം
മഹാവിസ്ഫോടന പ്രക്രിയയിൽ ഭാരം കുറഞ്ഞ മൂലകങ്ങൾ ആയ ഹൈഡ്രജൻ, ഹീലിയം എന്നിവ പ്രാഥമികമായി ഉണ്ടാക്കപ്പെടുന്നു. ചെറിയ ആറ്റോമികന്യൂക്ലിയസുകൾ പരസ്പരം കൂടിച്ചേർന്ന് കൂടുതൽ ഭാരമുള്ള ഇരുമ്പും നിക്കലും പോലുള്ള മൂലകങ്ങൾ ഉണ്ടാകുന്നു. ഇവ മുൻപു പറഞ്ഞവയെക്കാൾ കൂടുതൽ സ്ഥിരതയുള്ളവയാണ് (ന്യൂക്ലിയർ ഫ്യൂഷൻ കാണുക). ഇത് പിന്നീട് ഊർജ്ജ ഉൽസർജ്ജനത്തിനിടയാക്കുന്നു. നക്ഷത്രങ്ങൾക്കകത്തുള്ള ന്യൂക്ലിയർ കണങ്ങളുടെ ഇത്തരം പരസ്പരപ്രവർത്തനങ്ങളെ തുടർന്ന്, നോവ നക്ഷത്രങ്ങളിലെ പോലെ പെട്ടെന്നുള്ള ഊർജ്ജ ബഹിർസ്ഫുരണത്തിനു കാരണമാകുന്നു. ഗാലക്സികളുടെ കേന്ദ്രഭാഗത്ത് പ്രത്യേകിച്ചും, തമോദ്വാരങ്ങളിലേക്ക് ദ്രവ്യത്തിന്റെ ഗുരുത്വാകർഷണ തകർച്ചയുണ്ടാവുമ്പോൾ അതിഊർജ്ജപ്രക്രിയകൾക്ക് ശക്തികൂട്ടുന്നുവെന്ന് കരുതപ്പെടുന്നു (ക്വാസാർ, സജീവ താരാപഥങ്ങൾ ഇവ കാണുക).
പ്രപഞ്ചശാസ്ത്രജ്ഞർക്ക് പാരമ്പര്യമായി അറിയപ്പെടുന്ന ഊർജ്ജ രൂപങ്ങൾ ഉപയോഗിച്ചുകൊണ്ട് പ്രപഞ്ചത്തിന്റെ ത്വരണ വികാസവുമായി ബന്ധപ്പെട്ട എല്ലാ പ്രാപഞ്ചികപ്രതിഭാസങ്ങളെയും വിശദീകരിക്കാൻ കഴിയില്ല. പകരം, പ്രപഞ്ചശാസ്ത്രജ്ഞർ എല്ലാ തലങ്ങളേയും കടന്നുപോകാൻ കെൽപ്പുള്ള തമോ ഊർജ്ജം എന്ന ഒരു പുതിയതരം ഊർജ്ജരൂപത്തെപ്പറ്റി നിർദ്ദേശിച്ചു. അനിശ്ചിതത്വ തത്ത്വപ്രകാരമുള്ള ശൂന്യപ്രദേശത്ത് നിലനിൽക്കുന്നതെന്നു കരുതപ്പെടുന്ന virtual particlesന്റെ ഊർജ്ജമാണിത് എന്ന് ഒരു സങ്കൽപ്പനം പറയുന്നു.
പ്രപഞ്ചത്തിന്റെ ചരിത്രം
ഇതും കാണൂ: മഹാവിസ്ഫോടനത്തിന്റെ സമയരേഖ
പ്രപഞ്ചത്തിന്റെ ചരിത്രമാണ് പ്രപഞ്ചവിജ്ഞാനീയത്തിന്റെ കേന്ദ്രവിഷയം. പ്രപഞ്ചത്തിന്റെ ചരിത്രത്തെ പ്രബല ശക്തികളുടെയും പ്രക്രിയകളുടെയും അടിസ്ഥാനത്തിൽ പല യുഗങ്ങളായി (epoch) തിരിച്ചിരിക്കുന്നു. സാമാന്യ പ്രപഞ്ചമാതൃകയെ Lambda-CDM model എന്നാണ് പറയുന്നത്.
ചലനത്തിന്റെ സമവാക്യങ്ങൾ
പ്രധാന ലേഖനം: ഫ്രീഡ്മാൻ-ലമൈത്തർ-റോബറ്റ്സൺ-വാക്കർ ഗണന
പ്രപഞ്ചശാസ്ത്രത്തിലെ കണികാഭൗതികം
പ്രപഞ്ചത്തിന്റെ ശൈശവാവസ്ഥയിലെ സ്വഭാവത്തിൽ കണികാഭൗതികത്തിനു വളരെ പ്രാധാന്യമുണ്ട്. കരണം, പരപഞ്ചം ആ സമയത്ത് അതിയായ ചൂടുള്ളതായിരുന്നു. ആയതിനാൽ ഊർജ്ജസാന്ദ്രത വളരെക്കൂടുതൽ ആയിരുന്നു. ഇതു കാരണം, അസ്ഥിരകണങ്ങളുടെ തെറിക്കൽ പ്രക്രിയയും നാശനപ്രവർത്തനവും ഏറ്റവും പ്രധാനമായിരുന്നു. =g ==മഹാവിസ്ഫോടനത്തിന്റെ സമയരേഖ=== നിരീക്ഷണങ്ങൾ കാണിക്കുന്നത്,13.8 billion വർഷം മുമ്പാണ് പ്രപഞ്ചം ഉദ്ഭവിച്ചത് എന്നാണ്. അന്നു തൊട്ട്, പ്രപഞ്ചത്തിന്റെ പരിണാമം മൂന്നു ഘട്ടങ്ങളിലൂടെ കടന്നുപോയി.
പഠനത്തിന്റെ മേഖലകൾ
പ്രപഞ്ചശാസ്ത്രത്തിന്റെ അന്വേഷണത്തിന്റെ ഏറ്റവും പ്രധാന ഭാഗമാണ് വിവരിക്കുന്നത്. ഇത് വ്യക്തമായ സമയരേഖയായല്ല കാണിച്ചിരിക്കുന്നത്. ഇതിൽ മഹാവിസ്ഫോടനത്തിന്റെ സമയരേഖയിലുൾപ്പെട്ട എല്ലാ ഭാഗങ്ങളും അടങ്ങിയിട്ടുമില്ല.
പ്രപഞ്ചത്തിന്റെ ശൈശവകാലഘട്ടം
പ്രപഞ്ചത്തിന്റെ തുടക്കത്തിലുള്ള അവസ്ഥ മഹാവിസ്ഫോടനസിദ്ധാന്തം ഉപയോഗിച്ച് 10-33സെക്കന്റുകൾ മുതൽ നന്നായി വിശദീകരിക്കാനാവുന്നുണ്ട്. പക്ഷേ ഇവിടെ അനേകം പ്രശ്നങ്ങൾ നേരിടേണ്ടിവരും. അവയിലൊന്ന് ഇതാണ്: ഇന്നത്തെ കണികാഭൗതികപ്രകാരം ഈ പ്രപഞ്ചം പരന്നതും ഏകാത്മകഘടനയുള്ളതും ഒരേപോലുള്ള നിലയിലുള്ളതും ആയിരിക്കുമെന്നതിന് ഒരു കാരണവും കണ്ടെത്താനാകില്ല. അതിനുമീതെ, കണികാഭൗതികത്തിലെ മഹാസംയുക്തസിദ്ധാന്തപ്രകാരം കാന്തിക മോണോപോൾ പ്രപഞ്ചത്തിൽ കാണണം. പക്ഷെ, ഇത് ഇതുവരെ കണ്ടെത്തിയിട്ടില്ല. കോസ്മിക് ഇൻഫ്ലാഷൻ (പ്രാപഞ്ചിക വീർക്കൽ) വളരെക്കുരച്ചു കാലത്തേയ്ക്കു നടന്ന് പ്രപഞ്ചത്തെ അത് പരന്നതാക്കി അതിന്റെ വൈവിധ്യഘടനയെയും ഏകാത്മകമല്ലാത്ത ഘടനയേയും മിനുസരൂപത്തിലാക്കി നിരീക്ഷണ നിലയിലെത്തിക്കുകയും നിരിക്ഷകനു കാന്തിക മോണോപോൾ നേർപ്പിക്കുകയും ചെയ്യുന്നു. ( മുകളിലത്തെ സാങ്കേതികത്വം കൂടിയ ഈ വാക്യങ്ങൾ Physical cosmology നോക്കി കൂടുതൽ അർത്ഥപൂർണ്ണമാക്കണം...  ചെറിയ എഴുത്ത്  )
പ്രപഞ്ചശാസ്ത്രത്തിലെ മറ്റൊരു പ്രധാന പ്രശ്നമാണ്, പ്രതിദ്രവ്യത്തേക്കാൾ പ്രപഞ്ചത്തിൽ ദ്രവ്യം കൂടുതൽ ഉണ്ടാകാൻ കാരണം എന്തെന്നുള്ളത്. പ്രപഞ്ചശാസ്ത്രജ്ഞർ നിരീക്ഷണത്തിൽ നിന്നും ഗ്രഹിച്ചത്, പ്രപഞ്ചത്തിൽ പ്രതിദ്രവ്യത്തിന്റെ മേഖല, ദ്രവ്യത്തിന്റ് മേഖലഎന്നിങ്ങനെ പ്രത്യേകം പ്രത്യേകമായി തിരിഞ്ഞു കിടപ്പില്ല എന്നതാണ്. അത് അങ്ങനെയായിരുന്നെങ്കിൽ, അനിഹിലേഷൻ എന്ന പ്രക്രിയ മൂലം എക്സ്-കിരണങ്ങളോ ഗാമാ കിരണങ്ങളോ ഉൽസർജ്ജിച്ചേനേ. പക്ഷേ, ഇങ്ങനെ നിരീക്ഷിക്കാനായിട്ടില്ല. ആയതിനാൽ, ചില പ്രക്രിയകൾ വഴി, പ്രപഞ്ചരൂപീകരണത്തിന്റെ ആദ്യ നിമിഷങ്ങളിൽ, പ്രതിദ്രവ്യത്തേക്കാൾ കൂടുതൽ ദ്രവ്യം നിർമ്മിക്കപ്പെട്ടതായിരിക്കാം. ഈ പ്രക്രിയയെ  baryogenesis എന്നു പറയാം (പക്ഷെ, ഇന്ന് ഇത് മനസ്സിലാക്കാൻ ആവുന്നില്ല). 1967ൽ baryogenesisനു വേണ്ട മൂന്നു വ്യവസ്ഥകൾ സോവിയറ്റ് ശാസ്ത്രജ്ഞനായ ആന്ദ്രെ സാഖറഫ് അനുമാനിച്ചു. അതിലൂടെ കണികാഭൗതികത്തിന്റെ സമമിതിയിൽനിന്നുള്ള ഒരു വ്യതിചലനമായി ദ്രവ്യത്തിനും പ്രതിദ്രവ്യത്തിനുമിടയിലായി CP-symmetry എന്ന അവസ്ഥ അദ്ദേഹം കൽപ്പിച്ചു. എന്നിരുന്നാലും, കണപ്രവേഗികൾ baryon asymmetry യിൽനിന്നും CP-symmetry യിലേയ്ക്ക് വളരെച്ചെറിയ വ്യതിയാനമേ അളക്കുന്നുള്ളൂ.
മഹാവിസ്ഫോടന സിദ്ധാന്തം
മഹാവിസ്ഫോടനന്യൂക്ലിയോനിർമ്മിത സിദ്ധാന്തം പ്രപഞ്ചത്തിന്റെ രൂപികരണഘട്ടത്തിൽ മൂലകങ്ങളുടെ ഉദ്ഭവത്തിന്റെ സിദ്ധാന്തമാണ്. പ്രപഞ്ചത്തിന് 3 മിനുട്ട് പ്രായമുള്ളപ്പോഴാണ് അത് തീർന്നത്. ന്യൂക്ലിയർ ഫ്യൂഷൻ നടക്കുന്ന പരിധിയിലേയ്ക്ക് താപനില താഴ്ന്നു. മഹാവിസ്ഫോടനന്യൂക്ലിയോ നിർമ്മിതപ്രക്രിയയ്ക്ക് വളരെച്ചെറിയ കാലാവധി മാത്രമെ ഉണ്ടായിരുന്നുള്ളു. ആ സമയം വളരെ ഭാരം കുറഞ്ഞ മൂലകങ്ങൾ നിർമ്മിക്കപ്പെട്ടു. ഹൈഡ്രജൻ അയോണുകളിൽ (പ്രോട്ടോൺ)തുടങ്ങി പ്രധാനമായും ഡ്യുറ്റീരിയം, ഹീലിയം-4, ലിഥിയം എന്നിവ നിർമ്മിക്കപ്പെട്ടു. മറ്റുള്ള മൂലകങ്ങൾ വളരെച്ചെറിയ അളവിലേ നിർമ്മിക്കപ്പെട്ടിരുന്നുള്ളു. മഹാവിസ്ഫോടനന്യൂക്ലിയോനിർമ്മിത സിദ്ധാന്തം വികസിപ്പിച്ചത്, ജോർജ്ജ് ഗാമോ, റാൽഫ് ആഷർ ആൽഫർ, റോബർട്ട് ഹെർമാൻ എന്നിവർ ചേർന്നാണ്.
മഹാവിസ്ഫോടന പ്രപഞ്ചശാസ്ത്രത്തിലെ സാമാന്യമാതൃക
ലാംഡ ശീത ശ്യാമദ്രവ്യം (Lambda-CDM) മഹാവിസ്ഫോടനസിദ്ധാന്തത്തെ ഉൾക്കൊണ്ട് നിർമ്മിച്ച സങ്കൽപ്പനമാണ്. ഇതിൽ പ്രാപഞ്ചികമായ ഒരു സ്ഥിരാംഗമായി ലാംഡ (Greek Λ)എന്ന അക്ഷരത്തെ കരുതുന്നു. ഈ സ്ഥിരാംഗം ശ്യാമോർജ്ജവുമായും ശീത ശ്യാമദ്രവ്യവുമായും ബന്ധപ്പെട്ടിരിക്കുന്നു(abbreviated CDM). മഹാവിസ്ഫോടന പ്രപഞ്ചശാസ്ത്രത്തിന്റെ സാമാന്യമാതൃകയായി ഇതിനെ പലപ്പോഴും സൂചിപ്പിച്ചുവരുന്നു.
കൂടുതൽ വായനയ്ക്ക്
വർഗ്ഗം:ജ്യോതിർഭൗതികം വർഗ്ഗം:സമയത്തിന്റെ തത്ത്വചിന്ത
ബാസ്ക് കൺട്രി
ഇന്നത്തെ സ്പെയിനിന്റെ വടക്കേ അറ്റത്ത്‌ ഫ്രാൻസുമായി അതിർത്തി പങ്കിടുന്ന പ്രദേശത്ത് ബിസ്കായ്‌ ഉൾക്കടലിന്റെ തീരത്ത്‌ ഉള്ള സ്വന്തമായി ഭാഷയും സംസ്കാരവുമുള്ള ബാസ്ക് ജനത അധിവസിക്കുന്ന പ്രദേശമാണ് ബാസ്ക് കണ്ട്രി (Euskal Herria) എന്നറിയപ്പെടുന്നത്. കൂടുതലും സ്പെയിനിന്റെയും, ചില പ്രദേശങ്ങൾ ഫ്രാൻസിന്റെയും കയ്യിലാണ്. സ്വാതന്ത്രപ്പോരാട്ടത്തിന്റെ നീണ്ട ചരിത്രമുള്ള ബാസ്കിലെ ഗർണിക്ക പട്ടണത്തിലെ കൂട്ടക്കൊലയാണ് പാബ്ലോ പിക്കാസോയുടെ ഗർണിക്ക എന്ന പ്രശസ്ത ചിത്രത്തിന് വിഷയമായത്.
വർഗ്ഗം:തർക്കപ്രദേശങ്ങൾ വർഗ്ഗം:യൂറോപ്പിലെ തർക്കപ്രദേശങ്ങൾ
ബുദ്ധിപൂർവ്വമായ രൂപസംവിധാനം
പ്രപഞ്ചത്തിന്റെയും ജീവരൂപങ്ങളുടെയും സവിശേഷതകൾ ജീവപരിണാമം പോലെയുള്ള ഒരു സ്വാഭാവിക പ്രക്രിയയിലൂടെ ഉരുത്തിരിഞ്ഞതല്ല, മറിച്ച് ദൈവത്തിൻ്റെ സവിശേഷ പ്രവർത്തനഫലമാണെന്ന വാദത്തെ ശാസ്ത്രീയസിദ്ധാന്തമെന്ന വ്യാജേന അവതരിപ്പിക്കാനുള്ള ഒരു ശ്രമമായിരുന്നു ബുദ്ധിപൂർവ്വമായ രൂപസംവിധാനം (Intelligent design). ഇത് അന്തിമമായി ശാസ്ത്രവിഷയമല്ലാത്ത സൃഷ്ടിവാദം തന്നെയാണ്, പക്ഷെ ദൈവത്തിന്റെ വിശദാംശങ്ങൾ മനഃപൂർവം ഒഴിവാക്കുകയും പകരം ബുദ്ധിമാനായ സംവിധായകൻ എന്ന വിശേഷണവും ശാസ്ത്രീയ തൊങ്ങലുകളും ഉപയോഗിച്ച് ഒരു കപടശാസ്ത്രമായി രൂപപ്പെടുത്തുകയും ചെയ്തിരിക്കുന്നു. ഈ സംരംഭത്തിന്റെ പ്രചാരകർ അമേരിക്കയിലെ ഡിസ്ക്കവറി ഇൻസ്റ്റിറ്റൂട്ട് എന്ന സംഘടനയിൽ പ്രവർത്തിക്കുന്ന ആളുകൾ ആണ്."Q. Has the Discovery Institute been a leader in the intelligent design movement? A. Yes, the Discovery Institute's Center for Science and Culture. Q. And are almost all of the individuals who are involved with the intelligent design movement associated with the Discovery Institute? A. All of the leaders are, yes." Barbara Forrest, 2005, testifying in the Kitzmiller v. Dover Area School District trial.
സൃഷ്ടിവാദം ശാസ്ത്രമല്ലെന്നും ആയതിനാൽ വിദ്യാലയങ്ങളിൽ അവ പഠിപ്പിക്കാൻ സാധിക്കില്ലെന്നുമുള്ള കോടതിവിധിയുടെ പശ്ചാത്തലത്തിൽ ഒരു കൂട്ടം അമേരിക്കൻ ശാസ്ത്രജ്ഞർ, പരിണാമ-സൃഷടിവാദ വിവാദത്തിലെ തങ്ങളുടെ ന്യായങ്ങൾ പുനർക്രമീകരിച്ചു വികാസം പ്രാപിപ്പിച്ചതാണ് ബുദ്ധിപൂർവ്വമായ രൂപസംവിധാനം എന്ന ആശയം. ഇതിലെ പ്രചാരകർ ഈ ആശയം ശാസ്ത്രം തന്നെയാണ് എന്ന് വാദിക്കുന്നു. അങ്ങനെ ചെയ്യുകവഴി അവർ ശാസ്ത്രം എന്നതിന്റെ അടിസ്ഥാനനിർവ്വചനം തന്നെ പ്രകൃത്യാതീതമായുള്ള തത്ത്വങ്ങൾ പോലെയുള്ളവ ഉപയോഗിച്ചുകൊണ്ട് മാറ്റി എഴുതപ്പെടണമെന്ന് വാദിച്ചു.
ലഘൂകരിക്കാനാകാത്ത സങ്കീർണ്ണത
"ലഘൂകരിക്കാനാകാത്ത സങ്കീർണ്ണത" എന്ന ആശയം ജീവതന്ത്രജ്ഞനായ മൈക്കൽ ബിഹി 1996-ലെ ഡാർവിന്റെ കറുത്ത പെട്ടി എന്ന തന്റെ പുസ്തകത്തിലൂടെയാണ് അവതരിപ്പിച്ചത്. "നിരവധി വ്യതസ്ത ഭാഗങ്ങളുള്ള ഒരു യന്ത്രം, അവയിലേതെങ്കിലും ഭാഗങ്ങൾ നീക്കപ്പെട്ടാൽ പ്രവർത്തിക്കില്ല" എന്ന ആശയമാണ് മൈക്കൽ ബിഹി അതിലൂടെ അവതരിപ്പിച്ചത്.
മൈക്കൽ ബിഹി ഈ തത്ത്വം ദൃഷ്ടാന്തീകരിക്കാൻ എലിപ്പെട്ടിയുടെ ഉദാഹരണം ഉപയോഗിച്ചു. ഒരു എലിപ്പെട്ടിയിൽ ഏകോപിച്ച് പ്രവർത്തിക്കുന്ന ചുറ്റിക, കൊളുത്ത്, അടപ്പ്, സ്പ്രിങ് എന്നിവയുണ്ട്. അവയിലേതെങ്കിലും നീക്കപ്പെട്ടാൽ ഫലത്തിൽ എലിപ്പെട്ടി പ്രവർത്തിക്കില്ല. സമാനമായി ആകൃതിയിലും ധർമ്മത്തിലും ഒക്കെ അതിശയകരമായ വൈവിധ്യം പുലർത്തുന്നുവെങ്കിലും നമ്മുടെ ശരീരത്തിലെ ലഘുവെന്ന് വിശേഷിപ്പിക്കാവുന്ന കോശം പോലും അതിസങ്കീർണ്ണമായ വിധത്തിൽ പരസ്പരബന്ധിതമായി പ്രവർത്തിക്കുന്നു. 200-ലധികം വ്യത്യസ്ത തരത്തിലുള്ള ഏതാണ്ട് 100 ലക്ഷം കോടി അതിസൂക്ഷ്മ കോശങ്ങൾ മനുഷ്യശരീരത്തിലുണ്ട്. ത്വരിതഗതിയിൽ വിവരങ്ങൾ കൈമാറാൻ ശേഷിയുള്ള, കോടിക്കണക്കിന് കമ്പ്യൂട്ടറുകളുടെ ആഗോള ശൃംഖലയായ ഇന്റർനെറ്റ് പോലും ഈ പ്രപഞ്ചത്തിലെ ഏറ്റവും സങ്കീർണ്ണമായ ഘടനകളിൽ ഒന്ന് എന്നു വിശേഷിപ്പിക്കുന്ന മനുഷ്യശരീരത്തോടുള്ള താരതമ്യത്തിൽ ഒന്നുമല്ല. ഏറ്റവും ലളിതമായ കോശങ്ങളിൽപ്പോലും കാണുന്ന സാങ്കേതിക മികവിനോട് കിടപിടിക്കാൻ, മനുഷ്യന്റെ ഒരു കണ്ടുപിടിത്തത്തിനും സാധിച്ചിട്ടില്ല എന്നതാണ് വസ്തുത. ആയതിനാൽ ഈ സങ്കീർണ്ണമായ രൂപങ്ങൾ രൂപകൽപ്പന ചെയ്‌തെടുത്ത ഒരു ബുദ്ധിമാനായ രൂപസംവിധായകൻ ഉണ്ട് എന്ന് മൈക്കൽ ബിഹി പറയുകയുണ്ടായി.
പരിണാമ സിദ്ധാന്തം ശരിയാണെങ്കിൽ, ആദ്യത്തെ ലഘു കോശം ആകസ്മികമായുണ്ടായതെങ്ങനെയെന്ന് വസ്തുനിഷ്ഠമായ വിശദീകരണം നൽകാനതിനു കഴിയണമെന്ന് ബിഹി പറയുന്നു. എന്നാൽ ജീവൻ സൃഷ്ടിക്കപ്പെട്ടതാണെങ്കിൽ, ഒരു അതിസൂക്ഷ്മ ജീവിയിൽപ്പോലും ജ്ഞാനപൂർവ്വകമായ രൂപരചനയുടെ തെളിവുകൾ ദൃശ്യമായിരിക്കണം. ഇതിനു തെളിവു നൽകാനായി ലഘുവെന്ന് വിശേഷിപ്പിക്കപ്പെടുന്ന ഒരു ഏകകോശജീവിയായ ബാക്റ്റീരിയയുടെ വാലിന്റെ ഘടനയെ ബിഹി ഉപയോഗിച്ചു. ഒരു തരം ബാക്റ്റീരിയയുടെ വാലിന് 40 വ്യത്യസ്ത തരത്തിലുള്ള സങ്കീർണ്ണ പ്രോട്ടീനുകൾ കൊണ്ട് നിർമ്മിതമായ ഒരു മോട്ടർ ഉണ്ട്. ഈ വാൽ കറക്കിക്കൊണ്ടാണ് ഏകകോശ ജീവിയായ ബാക്റ്റീരിയ നീങ്ങുന്നത്. ബിഹിയുടെ വീക്ഷണത്തിൽ അവയിലേതെങ്കിലും ഭാഗങ്ങൾ നീക്കപ്പെട്ടാൽ വാലിന്റെ പ്രവർത്തനം നിലയ്ക്കും, അയതിനാൽ ഈ വാൽ "യന്ത്രം" ലഘൂകരിക്കാനാകാത്ത സങ്കീർണ്ണതയുടെ മകുടോദാഹരണമാണെന്ന് അദ്ദേഹം അഭിപ്രായപ്പെട്ടു. കൂടാതെ പരിണാമത്തിന്റെ തത്ത്വമനുസരിച്ച് ഈ ജീവിയുടെ വാലിനെ പരിണാമത്തിന്റെ മുന്നേയുള്ള സ്റ്റേജിലേക്ക് ലഘൂകരിക്കാൻ ശ്രമിച്ചാൽ, പ്രവർത്തനരഹിതമായ ഒരു ജീവിയായിരിക്കും ഫലമെന്ന് ബിഹി പറയുന്നു. ആയതിനാൽ ഈ ഘടന ഒരു രൂപസംവിധായകൻ നിർമ്മിച്ചെടുത്തതാണെന്ന് അദ്ദേഹം ഉറപ്പിച്ച് പറയുന്നു. ബാക്റ്റീരിയയുടെ വാലിന്റെ ഉദാഹരണം കൂടാതെ രക്തം തടഞ്ഞുനിറുത്തുന്ന പ്രക്രിയ, സിലിയ, കണ്ണിന്റെ പ്രവർത്തനം, രോഗപ്രതിരോധ ശേഷി എന്നിവയെല്ലാം ബുദ്ധിപൂർവ്വമായ രൂപസംവിധാനം എന്ന ആശയത്തെ ദൃഢീകരിക്കാനുപയോഗിക്കുന്നുണ്ട്.